url: =ZOMITE LEH LAI TAWH PASIAN NASEPNA. A gelh - Rev. Dr. Jacob Kham Khan Mung - Laibu Saal\nHome > Thuluui/Articles > ZOMITE LEH LAI TAWH PASIAN NASEPNA. A gelh - Rev. Dr. Jacob Kham Khan Mung\nZOMITE LEH LAI TAWH PASIAN NASEPNA. A gelh - Rev. Dr. Jacob Kham Khan Mung\nZOMITE LEH LAI TAWH PASIAN NASEPNA\nA gelh - Rev. Dr. Jacob Kham Khan Mung\nLaitawh Pasian nasepna in Zomite ading a thupi mahmah nasepna khat ahi hi. Zomite I cih ciangin hong tangzai lua mahmah a, tua sungah Tedim mite lai i neih zia tawh hong pan khia nuam masa ing.\nPasian hehpihna tawh i Zogam sung Tedim mite lakah 1910 kum aa ki pan Sangmang Rev Dr. J H Cope in Pasian nasep hong kipan khia hi. Tedim mite in lai kinei nai ngiat lo ahih manin Roman alphabet bulphuh in lai hong bawlsak hun aa kipan Tedim lai kinei aa, Pasian nasepna zong tua lai mah tawh a kipankhia thei hi ci-in hong pulaak masa nuam ing.\nLai kician i neih ma-in i pu i pate in ni thupi, khathupite ahi zongin a nuntakna vuah a ciapteh huai a thupite kigensawn in khuakah ciaptehna tawh ahi zongin, mualsuang tungah limsuai-in ahi zongin na ciamteh uh hi. Laipian pawl a phuankhia Pu Pau Cin Hau in a mangmuhna tungtawnin Zolai hong phuankhia hi napi, tampi in kithei man lo hi.\nCope Topa pen pil mahmah in ama hong phuatkhiatsak lai zong olno tak a, sin theih dingin hong bawlsak hi. Ni 7 sungin Tedim lai kithei zo hi kici zawzen hi. Tua dungzui-in Tedim lai zong theih baih mahmah pah hi. Tu hun semsem ciangin computer ah bangmah haksatna om lo i zat theih ziauziau pen Cope Topa thu muhkholhna le hong hanciamsakna a thupi mahmah ahih lam phawk semsem le telsiam semsem hi hang.\nCope Topa hong bawlsak lai tawh, Thu kizakna, laibu tuamtuamte le Thu Ciamthak Lai Siangthote kinei thei pah ahih manin, Pasian thu leh leitung thu tuamtuamte kithei pah hi. Tua dungzui-in Tedim mite sungah lai sim thei khempeuh pilna, siamna, theihna Pasian thu, leitung thute ah mite kidelhto zo ahi hi.\nTua ahih manin tu hun Zomite in Pasian hong hehpihna leh Cope Topa hong kipiak khiat na tungtawnin hih ciang i tun theihna thute phawk kawmin mai lam hunah i lai thupisakin hun tawh kizui-a i mi lipin i khantoh theih nading LAI TAWH PASIAN NASEPNA nakpi thupi sak a, i hanciam semsem ding kong hanthawn nuam hi.\nPasian thuthuk a thei mipil misiam Thomas A Kempis in lai tawh kisai hih bangin gen ngei hi. “Tuisik hai khat piakna tawh thaman ngah ding ahih leh tawntung nuntakna a pia ding laibu a veeng a paam, a lawm a gualte khutsungah a tun nading a semte in thaman ngah lo-in om thei ding ahi hiam” ci ngei hi. Hih in eite ading a ngaihsut huai mahmah thu khat ahi hi. Lai nasepna in Pasian teel(elect) leh sap(call) mite sep ding ahi hi. Lai nasepna a thupi zia a nuai aa bang ahi hi.\nThu Khatna: Pasian in laibu thupi sa hi. Ih Lai Siangtho mahmah pen, "laibu", "laizial" cih bang in kigelh a, Lai Siangtho bu 34 sungte ah 180 vei bang kimu thei hi. “A kigelh mah bangin” “hih thute at in” cih bang kammalte 400 vei bang kimu hi.\nA beisa thute, tu hun thute leh mailam hunte tawh kisai thu leh late laibu ah kiciamteh hi.\nPiancil 5:1 ah “Hih laibu in Adam khang tangthu kiciaptehna hi” ci-in at ngeu zen hi. Mangmuhna alian 22 ii a nunung pen tang lite sungah “laibu” ci-in at ngiat hi. Hihte i et ciangin Pasian in laibu ahih kei leh lai nasepna thupi sa in tua tungtawnin hong hopih hi cih thu kimukhia thei hi.\nLaibu in mite thapiakna, pilna piakna, lamlahna leh thalak nading aa ki-at kibawl ahi hi. Zeisu in a nungzuite kiangah vantung aa laibu sungah na min uh akigelh manin lungdam un(Luke 10:20) ci hi. Cih nopna ah a kiphiat nawn lo ding, a kip, a kician thute ciapteh na in lai ahih kei leh laibu kizang hi.\nMailam hunte tawh kisai mite in i theih nadingin Pasian in laibu sungah hong ciapteh sakin tua tungtawnin a theithei i hi hi.\nTua hi aa laibu leh lai nasepna in Pasian in thupi a sak a zat mahmah nasepna ahi hi. Tua ahih mah bangin Pasian a um mite ading lai nasepna thupi hi.\nThu Nihna: Mite lungsim zo hi. Russia gamah communist hong kipat khiatna makai pa ahi Lenin (amin taktak pen Vladimir Ilych Ulyanov) in mipi kikhopna mun 20 ah thu ka gen sangin hih laidal khat hawmkhia lengh ka thu in bun zaw ding hi a cih zah khatin, 1907 in mi 17 tawh communist upna hong dinga, 1917 takteh 40000 ngah ta hi. 1990 Berlin kulhpi hong kicip taktak ciangin leitung bupah mi 5 ah 1 in communist upna nei mawk hi. Communist upna a pun a khan nading Soviet kumpi in kum khatin sum dollar trillion thum bang zangh ziahziah ngam mawk uh hi. Pasian thu maan a thei, a nei thu-ummite in hihte nasepte tungtawnin ngaihsut huai leh sep leh bawl ding a thupi ziate phawk huai mahmah hi.\nAbeisa kum 150 kiim pawl in American mi Daniel Webster in hih bangin gen ngei hi. “Hih gamsungah Pasian thu in hong zel lo hi leh siatna in bang ci bangin mun la in gamsungah siatna om ding cih pen kingaihsun thei hi” ci ngei hi.\nNgaihsut piakna, upna thute telsak theih nading lai nasepin a kician pen leh a mui bun pen ahi hi.\nThu Thumna: Tangthu kikhelsak hi. Laibu hoih i cihte in tangthu ki-atna cih bang bek hi lo-in mite ngaihsutna puahpha in, kikheelsak hi. Leitung tangthute sim le hang Thuciam Lui sunga Josiah, Thuciam Thak sunga Zeisu cihte aa kipan ahun zui-a kikhelna lianpite in lai nasepna hang ahi hi. ,\nTu khanga mite ngaihsutna, upna, uplohna, theihna, kikhelna a bulpi in lai nasepna hang ahi hi ci-in Billy Graham in gen ngei hi. Laikung in namsau sangin vanglian zaw hi cih paunak in man pha mahmah hi.\nA thu a la tomno khat hi phialta leh a deihna, a khiatna kicing leh thupi mahmah ahih lam i theih ding thupi hi. Lai Siangtho sunga Topa thungetna, Mualtung thuhilhna cihte in hong bun mahmah hi.\nEurope gam sungah Nazi te ong thahat tak uh teh, Mangkang mite patau lung himawhin a om laitakun Winston Churchill in “Hihte i tuahna mun khempeuh a mual a guam cilo-in do ding hanga, lel ngei lo ding hi hang” ci-in a hanthawtna lai tawh gelhin hawmkhiatna tungtawnin a gamsungah kikhelna hong om hi.\nA kigen thu le late lai tawh ciamteh in sepkhiatna tawh tangthu kikhelsak zo hi.\nThu Lina: Nuntakna kikhelsak hi. Biakna laibute tungtawnin a piangthak mi bangzah om ding cih kisim zolo ding hi. John Wesley in Luther laibu at Galati Hilhcianna tungtawnin kikhel hi. John Newton in sal zuak nasep semin tembaw tung a tuan laitak, Thomas A Kempis lai-at Khazih limpha ciinna(the Immitation of Christ) laibu a simna tungtawnin piangthak hi. Hudson Taylor in biaknalai a simna tungtawnin piangthak hi. George MacDonald lai-at tungtawnin C S Lewis hong kikhel hi. CS Lewis lai-at Mere Christianity laibu tungtawnin Charles Colson piangthak hi. Sadhu Sandar Singh in Thuciam Thak a simna tungtawnin piangthak hi.\nTua hi a, tu ni aa kibawl laibute tungtawnin a hong tung ding kum 10 leh 20 sungah gah pha kimu thei ding hi.\nThu Ngana: Pawlpi kilamsak hi. Thuhilhkikna 31:9-13 sungah, Mawsi in thukhamte atin, Israel mi Siampite leh makaite tungah, "Hih thukhamte, kum 7 a cin simin mite kaikhawmin mipi(numei naupang aa kipan) tungah na sim khia dinguh hi. Tua hi leh a tawntung Pasian thugente za in zahtak zia ding a thei ding uh hi.”ci-in vaikhak hi.\nKhang khat khit khat Pasian thu tawh mite khangto in a picin nading laibu in a kul leh a kisam mahmah ahi hi. Martin Luther in kipuahphatkikna nasiatakin hong bawlnate a ma at laibute tungtawnin Europe gamsungah hong zel hi.\nPasian kammal Lai Siangtho hi ta leh, upna laigil tawh kisai laibute hi ta leh, Pasian nasemte taangthute leh kha lam tawh kisai laibu, Magazine ah thului hoihte tungtawnin thangahna leh kiphuahphatna thalakkikna hong piang hi.\nThu Gukna: Sawtpi kimang hi. Campus Crusade for Christ a phuankhia Bill Bright in hih bangin thu gen ngei hi. “Thu gen ding leh lai at ding hong kiteelsak hi leh lai at ding teel zaw ding hing. Banghang hiam cih leh thu gen pen kimangngilh ziau a, lai ahih leh sawtpi nungta hi.” ci ngei hi.\nLai nasepna in sawtpi kimang hi. Khatvei a kibawl nak leh kimang suak pah lel hi. Thu leh la a ciaptehhuaite lai tawh kiciamteh tanghtangh hi. Lai Siangtho sungah zong hih bangin hong gen hi. “Lai tawh kiciamteh leh a thu kikhel nawn lo ding hi(Dan. 6:8).”\nMite in thu a gen uh ciangin ut bangin pau gawp thei uh a, lai tawh ciamteh ding a kicih ciangin a khialhloh nadingun kidawm mahmah uh hi.\nPuritan laiat Thomas Brookes in hih bangin gen ngei hi. “Thugenpa in a gentheihloh hangin laibu in mun khempeuh ah gen thei hi. Hangsan takin gen ngam hi. Tua banah thugenpa a sih khit ciangin ah zong gen lailai ding hi.”\nThu Sagihna: Mite a lunglut ciang bekin thugen pan hi. Laibute a kikoihna mun peuh ah om hithiat lelin, mite in a lunglut uh teh kisim hi. A lunglut lo mite tungah zawhthawh thu tawh simsak lo hi. Khat veivei, hehsak thei, a zaknop loh thute gen thei hi na pi, a sim pa/nu tawh kizopna hoih den hi. Khat vei simna tawh a tel lote in sim kikkik thei lai hi.\nGal leh sa hangin Serbia gam sung kisia cip zihziah hi. Tua gamah gal a ven khit a sawt lo-in Pasian thu-um mite a zah nih kibeh lap hi. Serbia Pastor khat in a genna ah, “ka gamsung uah Pasian thu-um mi tunai aa hih zah ta hong kibehlapna pen a beisa kum 500 sunga kihawmkhia laibu zah tu nai kum 5 sungin kihawmkhia zo ahih hang hi” ci hi.\nThu Giatna: Pasian nasepna khempeuh panpihin huh kawikawi thei hi. Radio, TV, Micimawh huhna, Thu genna, Thu hilhna, Pawlpi phuhna, counseling bawlna cihte banah Pasian nasepna a kici khempeuh lai nasepna tawh nasiatakin kisemkhia thei hi. Nasep kipat ma athu a late zaksak kholhna, nasep silbawl zia leh nasepna khempeuh a nungzui dingin lai mah tawh kician takin kisemthei hi.\nThugenna thupi zaw maw? Ahih kei leh lai nasepna bek mah thupi zaw maw cih dotna ah vanleeng in kha(wing) nih a kisap mah bangin a nih aa, kisam tuak ahi hi.\nKhazih Pawlpi a khantoh nading, a picin theih nading leh gupkhiatna thupha mun khempeuh ah a kizelh theih nading lai nasepna in a kisam mahmah, a thupi mahmah nasep ahi hi.\nIndia gam sungah Pasian thu-um mi a tawm mahmahna mun khat ahi Orissa ah mite hong kikhel theih nadingin lai nasepna tawh nakpi ka hanciam uh hi ci-in Amar Jyothi in gen ngei hi.\nLai nasepna in mite ading phattuamna, kikhelna, khantohna leh picinna neih theih nading ahi hi.\nThu Kuana: Pasian nasepna tangzaisak semsem hi. Thugenna, thuhilhna i cih in mikhempeuh sep theih hi khin lo hi. Ahi zongin mikhat peuh in laibu hawmkhia thei aa, tua tungtawnin mitampite in phattuamna ngah lawh uh hi.\nPasian mizat mi minthang tampite thugente zong kiza kim zolo a, ahi zongin a mau thu gente laibu in hong kibawl takteh tua thuphate tungtawnin hamphatna kingah thei hi.\nLainasepna in khuapi sung bek tuh lo-in khua neu khua ta, lam dung, kong zing ciangtanna omlo-in mun khempeuhah pha kim zo pen hi.\nThu Sawmna: Leitung bupah Lungdamna thu kizelsak hi. Thu-ummite khempeuh in i theih leh i zuih ding thu in, “Note in Jerusalem, Judea gam, Samaria gam leh leimong dongin ka teci na hi ding uh hi(Sawl 1:8)” cih kammal phawk den ding hi hang.\nCanada gama Pasian nasem minthang Oswald J Smith in leitungbup ah kum 50 val gupkhiatna thu a taangko khit teh “Leitung bup ah Pasian hong Gupkhiatna thu a ki zelh theih nading lampi khat bek om aa, tua in lai tawh sepkhiatna hi” ci-in hong pulaak hi.\nUS Center for World Mission pan Pasian nasepna ah a thupi pen in bang hiam ci-a dotna a kineihna ah Lai Siangtho leh lai tawh nasepna mah in mui bun pen, thupi pen hi ci-in Pasian nasemte in kithukim diam uh hi.\nTopa Zeisu Lungdamna thupha leitung bupah mikhempeuhin a zaktheih nading Pasian zat pen khat in "lai nasepna" ahi hi.\nTua hi a, Pasian gam leh lei, a kikeek semsem theih nading lai atna, lai bawlna, lai hawmkhiatna leh lai simna-ah mapang khawm a i sep kim ciat theih nading deihna leh lametna tawh hih thu sawmte kong gelhkhia hi. Hih thului a sim kha a kua mapeuh i biak Pasian in thupha hong pia hen la, lai tawh Pasian nasepna-ah Khazih leh a Pawlpi a kilamthak nading, a khantoh nading, a pun nadingin lamkhat teitei tawh hong zang kim ciat ta hen. Amen.\nNational Director CLC Myanmar\nHih lai-at pa Rev. Dr. Jacob Kham Khan Mung in lai nasepna tawh Pasian nasepna 1991 aa kipan Yangon, pansan in nei hi. CLC International tawh semkhawm a, Kawlgam ading National Director ahi hi. Lai nasepna vai tuamtuam tawh SE Asia, South Asia, Korea, Brazil, UK leh USA gamte ah zin zelzel hi. Pasian in ama nasepna tungtawn a piangthak Dr Sandar Nwe @ Niang Lun Cing tawh 1997 April 11, ni-in gawm a, kum 5 a pha tapa John Nang Sian Khai nei uh hi. 2009 kum June 15 ni-in Anchor Theological Seminary and Bible Institute, USA pan Doctor of Divinity honorary degree kipia hi.\nSia Rev. Dr. Jocab Mung in Zomi eLibrary / Laibusaal ading in Phalna ahong piak ngiat ahi hi.\nItem Reviewed: ZOMITE LEH LAI TAWH PASIAN NASEPNA. A gelh - Rev. Dr. Jacob Kham Khan Mung Description: Rating: 5 Reviewed By: Cinpu Zomi


timestamp: atn

url: =Rozetti Polaris Lace Diamonds Triangular Shawl Kit - Scarf and Shawls Kits at Jimmy Beans Wool\nHome > Kits > Rozetti Polaris Lace Diamonds Triangular Shawl Kit - Scarf and Shawls Kits\nRozetti Polaris Lace Diamonds Triangular Shawl Kit - Scarf and Shawls\n: Gorgeous lace pattern shawl with fringe.\nSize US 6 - 24" circular needles, H crochet hook, and a tapestry needle are required but not included.\nFinished Size: 31" long x 54" wide\nColor shown is #71002 Taurus


url: =Open Talk on Literacy facing Zomi Youth Today :: ZOMI DAILY\nposted on 2 September 2014 at 11:28 am Lomkholna: News, Politics, TedimPost, Zomi\nTedim – August 31\n1. Zomite laisim minam ih kici ngam diam? –\nLaisim minam ih ki ci ngam nai kei ding hi. Ahang in taangpi’ zat theih ding laibusaal anei zo khua le veng muh ding om nai lo mai hi. – Biakna Pawlpite zong laibusaal anei a om sam hangin mipi’ zat theih zuahzuah dingin kihong zo lo, mipi kihuup zo lo suak tadih lai hi. – Laibusaal om sunsunte panin laibu hoihte pen mimal in kawmin pia kik nawn lo, gu simin ama’ mimal neihsa suaksak zel uh hi. – Taangpi lungsim sangin mimal aituam vai ciang bek tawh kibuaibuai lai ahih manin laibusaal zong taangpi huamin akinei zo lo ahi hi. – Laisim minam ih kicih ngam lian nailoh hangin lai akin mawh lo minam hi hang, kici thei hi.\n– Laigelh minam hi hang, kici thei ding hi. Beh laibute, Biakna laibute leh atuamtuam laibu Zolai tawh kigelhte en leng miphazah tawh tehna-in lai kigelh gawp hi, cih theih hi. – Laigelh mite’ thalawp nading leh Zomi laigelhte’ nuntak nadingin mipi’ lam pan laibu lei ding leh thapiak kisam mahmah lai hi. – Khangnote leh mipite’ thalawp theih nading laibu nam kisam mahmah lai hi. Biakna thu bek hi loin khangno le naupangte’ sim theih ding zong kigelh zo lai leh hoih ding hi. – Laigelhte thapiak theih nadingin ZCLS makaihna nuai ah ZOMI ACADEMY OF LETTERS cih bang dan unit khat om hen la, tehna (Criteria) kician bawlin kumsim ‘Article of the Year,’ ‘Book of the Year,’ cih pahtawina laipi le sum cihtaak pian sim khat kipia zo den leh Zomi laigelh siam tampi kibehlap tuam ding hi. – Printing Press leh Offset anei zo Pawlpi khawng om leng lai lam nasepna kimazang tuam ding hi. Tedim ah Riso ciang bek kinei a, A3 nangawn akikhen thei nai lo suak hi.\n– Lai uk lo, lai thupitna thei lo, thadah… – Lai sim ding pen nasep aneilo mite’ hih ding bek sa.\n– Nu le paten tate pantah lo, biakna makaiten mipite hanthawn zo lo, hausa upaten khua le tuite laisim dingin makaih kha lo, mipi’ nuntak haksa lua, kumpi ki-ukna in ahi ci ding ciang mah a hong koih…\n– Biakna makaite, nu le pate, hausa upate mahmah in laisim thupitna thei-in laisim hong zongsang photphot le uh mipi hong lawh lel ding uh hi. Kumpi in zong laibusaal leh media nasepna pen tha pia mahmah ta hi. – Zawn man hi lo a, theih loh man ahih manin laisim kipanin zongsang photphot leng laisim minamte ih suak ding hi.\n– Kin belin nei kha lo, inn sap zo lo, laibusaal ngak ding cial zo lo, bizu/laibu lei zo lo… Hih pen paulap leh ngaihsut khialhna khat hi, ci-in kimu hi. Bang hangin maw? – Inn sap sese loin mi inn khat peuh ah bizu khat tawh piang thei a, a innteekte pen laibusaal ngak hi pah thei lel hi. Khuakim vengkim ah tua bang a zat theih ding mi muanhuai khat le nih beek om sam ding hi.\n– DIIMTUI Laibusaal leh TYF Laibusaal om ngei hi. Ahi zongin tunai lam ciangin akihon loh sawt pian hi. – Biakna Pawlpite anei a om sam hangin bizu sungah kikalh cip a, mipite in sim ngeilo zaw uh hi. Mipi atam theithei in a zat theih ding leh a minthang news/journal-te kikoih zo den leh. – Lai Siangtho sang leh zum pawlkhat in bel amau’ zat ding khop tek nei uh a, ahi zongin taangpi taangtate in a zat theih ding uh laibusaal kisam mahmah lai hi.\nPrevious: Pu. Col. Khen Za Moong thugen Zomi te theihding kadeih pawlkhat\nNext: Zomi Khangno Siavuan Lasiam Mangsan tawh Holimna


url: =Malaysia pan CI atuh tawh Myanmar aciahte kilutsak loding ci’n Embassy te’n gen :: ZOMI DAILY\nposted on 24 February 2018 at 11:28 am Lomkholna: Malaysia, Myanmar, News, Sawltak\nAmasa penpen in Malaysia gamsung ah CI ihcihcih banghiam? CI ihcih ziauziau pen mihingkhat kuami kuasa hiam cih lahcianna “Certificate of Identity” ahihi. Malaysia panin Myanmar gammi te Legal takin aciahtheih nadingin Myanmar Embassy pan gammi taktak mahhi ci’n theihpihna, ciapteh sakna “CI” hongpia uhhi. Tua Myanmar Embassy panin hongpiak CI laidal tawh Malaysia Immigration zumah kipai leuleu in, liausum piakding aomte kipia in, ciahtheih nading hongbawlsak uhhi.\nAhi zongin pawlkhat te’n Myanmar Embassy ah painawnlo in, CI atuh bawlsaktawm ziauziau uh a, tua CI atuh laidal tawh Malaysia Immigration ah paiziau uhhi.\nTuabangin Malaysia gamsung aom Myanmar Embassy panin CI taktak lalo in, CI atuhtawh aciahte Yangon International panin Immigration te’n IC atuh ahihlam atheihkhiat uhleh Myanmar gamsung ah lutkhuan ki pialoding hi ci’n Malaysia aom Myanmar Embassy te’n tangkokhia uhhi.\nAbeisa in Malaysia gamsung aom Myanmar Embassy panin IC angen te matpongtin leh innkuanlai cihbang akisamteng aomnakleh nikhatthu in IC piapah ziauziau uhhi. Ahi zongin tuabangin aciahsa pawlkhatte pen Yangon International Airport atun ciangin Myanmar gammi cih lahtheih nadingin akician omlo, pawlkhat pautheilo in Immigration te thudotte dawngkik theilo, pawlkhat CI angetna ah apiaksa Address leh aomna taktak kibanglo cihte akipan buaina tuamtuam omngei cihi.\nTua ahih manin 13 December 2017 akipan Malaysia panin CI angente ii Bio Data tepen Myanmar gamsung aom Immigration ah kipuak masaphot dinga, tuaciangin CI kipiapan dinghi ci’n aki tangko khitzawh CI atuh akibawl kici hi.\nMore: Kuala Lumpur khuasung aom Myanmar Embassy ah lungphona kineikik leuleu\nHihbangdan thuthang om, kiza ahih manin, Myanmar aciahsawm te’n kidop huai hi. Ahih theihleh CI ngetciangin Kuala Lumpur aom Myanmar Embassy mahah paitangtangding, puaisa ihzat lehzong amuanhuai acitak ahihding, CI atuhkhawng hongbawlsak ziauziau puaisa ahihlohding thupi khading hi. Sawltak #zomidaily\nPrevious: US President omna White House dai umna ataihsak numeikhat kiman\nNext: ZAM Thupuak :: 25 Feb 18 (Zomi Nam Ni lawhcing)


url: =Tonh Thu (8) ~ Awn Za Pau :: ZOMI DAILY\nposted on 30 November 2015 at 9:52 am Lomkholna: Article, Awnzapau, Ngeina\n(3) Sapi Ni :: Zingsang nai 6:00AM pawl ciang in zingzu ci in beel ngeng lua lo beel guk mah songgei ah lup uh hi. Vaii kuan hun (zingsang nai 8AM-9AM) ciangin sialzu ci in bikhalap innka tung ah zubeel golpi nga mah lup leuleu uh a, khuasung a, a tongsa khempeuh kiciam in peeng neek uh hi. (peeng tawh teep in dawn uh hi).\nTua nitak nai 8:00PM hun pawl in misam tuitawite’n a neih penpen a puanhoih a khihoih neih pente mah ok in, a puandum a puangial, a puanlaizem/puanlaisan, a tanghcingte uh tawh phaitam zang pan hong kipan in innkun ah, innkun pan inntualzang lam zuan in hong laam phei ngelhngelh uh hi. Inntual pan suangphahpek kantan in innka dawn ah – tua pan bikhalap lam manawh in, inntual lam ah zuan kik in tonh song kimvel in laam uhhi.\nNi dang lai in namgim mei cih lah kinei lo ahih man in inntual ah meipi sep in kilaam hi. La dawng nih dawng thum bang a laih khit ciang in khuasung pan nungak tangval “Laam suak” ding ci in kongkan gei pan kipan in, misam tuitawite a laamte tawh kizom in hong laam deudau uhhi. Huansak a lam en nungak tangval a kipan naupangte na-ngawn om thei lo in khutkawi tum tawh awng ziazua uh a, kigamlum in nuam kisa mahmah hi. (Meipi sep a khiatna >> Singkeu singkhuah golpipi mei in cih –Camp fire dan)\n(Hawltham > Saizang khuapi pan tai 2 val khawng a gamlatna Saizang – Kaptel mawtaw lampi tungah om hi. Sihzang > Sihtui omna Saizang khuapi a, Sihzang veeng a kicihna munteng mah ahihi.)\n03. Khuamual a len sesing aw e, nauzu a ka lak aw e. Nauzu a lak len sesing aw, gam sing bang mang khong tah e.\n04. Daiteng phuigua khan siamno aw, thai tawh deih a zeek ing e. Thai tawh deih a zeek ing e, gual tungtuanna’n bawl ing e.\n05. Simsing lungdeih sawmsial a lak, sumtual ah kui ngilngel e. Daiteng phuigua phunglai ningzu, sumtual gawl bang kim sang e.\n06. Ih sumtual ah phuigua lum zem aw mauki hunna ka sa e. Mauki hunna lah hi lo a, kawi tawh laukha ka hualna hi e. (La tampi omlai hi, Tonh la-ah atuam in kigelh hi.)\n*Sapi ni in, Pansik ni a sial gawhna Tonhsong leh Tonhgua/Tonhmungte lei vuk in a kip a kho ding in kiphut pha kik hi. (azom omlai hi…) Agelh: Awn Za Pau\nPrevious: How about living together before marriage ~ Dr. Ngul Khan Pau\nNext: Na hauhna ~ Hau Za Cin\nAmerican Airlines vanleng khat meikanggawp ~ ZD


url: =Kraak FM <'+++<: (TOP 2011) Kraak e os Destaques 2011-Top Álbuns: 20-11\n(TOP 2011) Kraak e os Destaques 2011-Top Álbuns: 20-11\nNa continuação deste post, faço a agulha para a 2ª parte do Top '11, com a lista, por ordem descendente, dos 10 seguintes álbuns que mais me envolveram na mente, na cama, na régie e no dance floor, desta vez a contar da posição #20.\nSegue-se então a 2ª parte desta lista, o TOP 20-11 do ano de 2011.\n20. The Chain Gang of 1974, 'Wayward Fire'\n19. YACHT, 'Shangri-la'\n18. Anna Calvi, 'Anna Calvi'\n17. The Horrors, 'Skying'\n16. Planningtorock, 'W'\n15. M83, 'Hurry Up, We're Dreaming'\n14. The Kills, 'Blood Pressures'\n13. Neon Indian, 'Era Extraña'\n12. Holy Ghost!, 'Holy Ghost!'\n11. Austra, 'Feel It Break'\n.:: Tops antigos neste blog: 1. Top '05, #3; 2. Top '05, #2; 3. Top '05; 4. Top '06, #3; 5. Top '06, #2; 6. Top '06; 7. Top '07; 8. Top '08; 9. Top '09; 10. Top '10;11. Top '11, #1.\nLabels: Anna Calvi, Austra, Holy Ghost, M83, Neon Indian, Planningtorock, The Chain Gang of 1974, The Horrors, The Kills, Top '11, YACHT\nFinalmente vejo os Planningtorock numa lista! :)\n16 dezembro, 2011 20:50


url: =Ezekiel 39 | Siantongluan.net\nEzekiel 39 |\nTopa Pasian in kei kiangah, "Mihing ahi Ezekiel aw, Gog mawhsakna thu gen in la, Topa Pasian in hih bangin ci hi, ci-in gen in: Meshek leh Tubal minamte a ukpipa Gog aw, kei pen nangma langkhatah a pang ka hi hi.\nMundang khatah nang kong paisak ding a, leilu lam gam pek panin Israel mualtung gamah kong tunpih ding hi.\nTua lai mun panin na veilam khutah na tawi na thal hong betkhiatsakin, na taklam khutah na tawi na thaltangte zong kong betkhiatsak ding hi.\nNang leh na galkap honte leh nang hong panpih minam khempeuhte pen Israel mualtung gamah na simang ding uh a, vasa nam khempeuh leh gamsate in na sa uh ne ding uh hi.\nTopa Pasian in hih thu gen khin ka hih manin gamlakah na tuk zeizai ding uh hi.\nKuamah in nawngkaisak loin nuamtakin mite a om hithiatna Magog gamsung leh tuipi gei-a gamte ka hal ding a, tua ciangin Topa ka hihna thu mi khempeuh in hong thei ding uh hi.\nKeima mi Israel-te lakah ka min siangtho ka kitheisak ding a, keima min a dai dingin ka omsak nawn kei ding hi. Tua ciangin keimah pen a Siangtho, Israel-te Pasian ahi Topa ka hihna thu minam khempeuh in hong thei ding uh hi," hong ci hi.\nTopa Pasian in, "Tua ka gengen ni hong tung takpi ding hi.\nIsrael gam khuapite-ah a teng mite kuankhia-in, tua a kinusia galhiamte ansing dingin khawm ding uh hi. Tua a kinusia lumte, thal leh thaltangte, molhtumte leh teipite, mei-in cih ding uh a, kum sagih sung kikhom ding hi.\nAmaute in mei cih dingin a kinusia galhiamte nei uh ahih manin gamlakah sing tom kullo ding a, tulakah sing phuk ding zong kisamlo ding hi. Amaute in amau na a sutte na sutin, a suksiatsakte na suksiatsak ding uh hi. Topa Pasian in hih thu ka gen khin hi," hong ci hi.\nTopa in, "Hih thu hong pian ni ciangin Israel gamsung Si Tuipi nisuahna lamah a om Khualzin Mite Kuam a cihna sungteng, a kivuina dingun Gog ka pia ding hi. Gog leh a galkap honpite, tua lai munah kivui ding ahih manin khualzin mite lampi khaktan ding a, tua mun pen, Gog Galkapte Kuam, kici ding hi.\nIsrael mite in a gamsung uh a siansak kikna dingin misi vuina-in kha sagih sung hun bei ding hi.\nGamsunga om mi khempeuh in misi vuina-ah huh ding uh a, tua bangin a huhna hangun ka gualzawh ni-in pahtawina ngah ding uh hi. Topa Pasian ahi keimah in hih thu ka gen khin hi.\nKha sagih a cin khit ciangin, a gamsungteng uh a siangthosak theihna dingun a kimangngilhkha siluanghawmte zongin a phum dingin gamsungteng a zong kawikawi ding mi pawlkhat a seh ding uh hi.\nGamsungteng a zon kawikawina uhah misi guh a muh simun, misi vuite in hong tawmin Gog Galkapte Kuam-ah a vui hun ma sungteng uh a kitheihna dingin a gei-ah ciamtehna khat bawl pahpah uh hi.\n(Tua galkap honpite min tamin a gei-ah khuapi khat om hi.) Tua bangin gamsung siangsak ding uh hi," hong ci hi.\nTopa Pasian in kei kiangah, "Mihing ahi Ezekiel aw, amaute-a dingin ka bawlsak biakpiakna sa a ne dingin mun khempeuh panin vasa khempeuh leh ganhing khempeuh hong paina dingun sam in. Israel mualtung gamah pawi lianpi khat om ding a, a duh zahzahun sa ne-in si dawn ding uh hi.\nTuutalte, tuunote, keelte leh bawngtal thaute a kigawh bangin a kigo ahi galkapte sate ne-in, leitung gam ukte site a dawn ding uh ahi uh hi.\nBiakna dinga gawh bangin hih mite ka gawh ciangin vasate leh ganhingte in a nekzawh zahzah uh a thaute ne ding uh a, a kham dongun a si dawn ding uh hi.\nAmaute in ka sabuai tungah, sakolte leh a tunga tuangte, galkapte leh galkapmangte sa, a nekzawh zahzah uh ne ding uh hi. Topa Pasian in hih thu ka gen khin hi," hong ci hi.\nTopa in kei kiangah, "Minamte lakah ka minthanna ka lak ding a, thu a tangin ka khennate ka sepkhiat theihna dingin ka vangliatna ka zatna dan amaute tungah ka lak ding hi.\nTua khita kipanin amaute Topa Pasian ka hihna thu, Israel mite in hong thei ding uh hi.\nTua ciangin kei tungah hong khialhna uh hangin Israel mite sal suak uh a, amaute nungngatin, a galte uh khutsungah pia-in galsungah a vekun a sisak ka hihna,\nleh amaute nitna leh a gitlohna uh tawh kituakin amaute tungah bawlin, amaute a nungngat ka hihna thu, minam dangte in thei ding uh hi," hong ci hi.\nTopa Pasian in kei kiangah, "Tu-in Jakob suanlekhak Israel mite ka hehpih ding a, amaute a cithei-in ka bawlkik ding hi. Keima min siangtho ka hu ta ding hi.\nAmaute gamsungah kuamah in suloin lungmuangin a omkik uh hun ciangin, kei hong lehbawlnate uh leh a mindainate uh mangngilh theita ding uh hi.\nKei a siangtho ka hihna thu, minam tampite tungah ka lahna dingin a galte uh a omna gamdang khempeuh panin amaute lakhia-in ka kaikhawm kik ding hi.\nTua ciangin, minam dangte khutsungah salin amaute puakin, tua khit ciangin amaute khat zong sitloin kaikhawm kikin a gamsung uh ka tunpih kimna hangin amaute Topa Pasian ka hihna thu, keima mite in hong thei ding uh hi.\nIsrael mite tungah ka kha ka sung ding a, amaute ka nungngat nawn kei ding hi. Topa Pasian in hih thu ka gen khin hi," hong ci hi.\nTedim Lai Siangtho / Laibu: Ezekiel 39


url: =Sia Ngin Kok genna ~ MUC\nSia Ngin Kok genna\nAdmin 1:36:00 PM Articles, Conference Pianna thu\nTangthu a tel nuam a hong dong na hih ciangin kong dawng kik hi. Topa in kong dawnna te a tel siam dingin thupha hong pia hen.\nGin Lam Cin Philippines pai dingin kitel mah hi. Thubuai hong om ciangin kikhawl kiksak hi. Hi ta leh hi ta kei leh kei hong kingawk hi. Gin Lam Cin in a pai dingin Passport zong bawl nai lo hi. A kikhensat pan hih tuak hi. Thu hong buai ciangin kikhawl sak kik hi. Tua pen lamdang lo hi. AIIAS a tungsa Saya Khin Mg Kyi zong sponsor kipia khin, kha 4,5 bang kah khin pen, thubuai hong om ciangin sponsor kipia nawn lo pah hi. Tua pen thupai zia hi lel hi. Mihing khat hang peuhmah hi tuan lo hi. Saya Khin Mg Kyi adingin nakpi takin genpih ing. AIIAS Business Head pa tawh kikum-a, MYUM ah lai tampi tak gelh hi ung. Thu lut tuan lo hi.Tua pen Director khat hihna tawh ei sep theih ciang ciang hi lel a, hong kisan loh ciang tua hi, tua hang hi kici thei tuan lo hi.\nKei lehhek manin a pai lo ding hi mawk leh thunei mahmah ding ka ve maw. Thubuai hong om ciangin Union zumpi ah va lut a, Treasurerpa Pr Memory kiangah GLCin pen hih thubuaina hangin action kilakhin hi, hoih ta hi; a gamdang sangkah ding khaktan kei ni, ci in thuum sak lai hing. Treasurer pa hong genna ah: “Nomah Zomite in ka veto power tawh pai sak ding hing” hong ci se a, kua veto power nei zaw kidem kul lo dia hong ci zeu hi. Tua lai MYUM Ed Director pen Dr. Dal hi. Amah apau na khauh lua kha hi. Director in veto power nei lo hi.\nMidangte tampi in Suak Khaw Ngin in Gin Lam Cin a mudah mahmah ding banga hong ngaihsun hi. Ka muhdahna khat zong om lo hi. Myaungmya ah Dean of Boys a sep ding zong keima recommed hi lai hi. Tua ciangin thubuai hong tuak lo leuleu a, hong nusia sa Pr Langh Sawm Mang in hong hopih in, Lawmten Saya Mung kaihsuk sawm ven, tua ah tun thei leng hoih ding hi, ka cih leh nang mudah lo maw, ci-a hong dong hi. Ka muhdahna om kei ve, hoih sa ing, ka cih ciangin kei hong na ze-et na hi gige hi. Ken ka lungsim om bang ka gen hi. Tua lai in zong, lehhek ding ci leang, Gin Lam Cin in UMM ah Treasurer hong ngah het lo ding hi.\nTu ni ciang dong, Gin Lam Cin leh Kei kikal kitel khialhna om kei, a inn ah an ne tui dawn ing; amah zong tua mah bang hi. a kisai het lo te in a Pua lam panin na heh mawk uh pen kha mi het lo ii hihna kilang lel ci ing.


url: =Nov. 3, 2018 Pasian aa Dingin Vanlenghawl ~ MUC\nNov. 3, 2018 Pasian aa Dingin Vanlenghawl\nPasian aa Dingin Vanlenghawl\nDwayne Harris in US galkap nusia-in Phillipine ah Pasian nasem vanlenghawl dingin ngaihsun kha ngei lo hi. Tua leh a innkangin a neih khempeuh beimang hi.\nDwayne in Adventist innkuan sung pan khangkhia hi. A neutung a kipan vanleng deih mahmahin a gol ciangin vanlenghawl ding ut hi. Tan 10 a zawh khit ciangin Walla Walla University ah vanlenghawl kisin pah hi. A sangkah kum khat khit ciangin Dwayne in Montana-ah hong ciah kikin vanlengpuah theih nading licence le vanleng hawhtheihna licence va ngen hi. Vanleng hoih nawn lo khat lei-in tua vanleng puahkikin Army National Guard ah kihel hi. Tua panin vanleng hawltheihna ngah hi.\nAhi zongin a upna pen laklawh khatin om hi. Ni khat Pasian nasem vanlenghawl khat US ah hong zin mi khat om hi, ci-in a sanggamte khat in gen hi. Dwayne zong a vanleng tawh Kentucky ah hong pai hi. Phillipine gamah nasepzia ding hong kikum uh hi. A kimuhma- a zan ni-in, Dwayne’inn meikang hi, cih a sanggamnu in zasak hi. A si, a liam kuamah om lo hi. Ahi zongin Dwayne in a van neih khempeuh tua innah a koih ahih manin na khempeuh beimang suak hi. Phillipine gam pan hong zin vanlenghawl pa tawh tawl khat hong kiho-na ah a innkat thu zong pulaakin, Army National Guard pan pusuah ding phalna a ngah leh Phillipine ah Pasian nasem dingin khensat hi.\nDwayne in Army National Guard ah kum 6 sung sem ding ci-in letmat thuh khin, tun kum 4 bang in sam lai ahih manin koi bangin hih panin khawlna ngah thei ding cih thei zo lo hi. Phalna ngah nadingin thungen hi. “ Ka inn kattum a kipan ka nuntakna-ah bang masak pen ding cih ngaihsutna ka nei hi. Tawntung nate le leitung nate tehkah lehang, leitung nate in bangmah a hihlohlam ka tel hi. Hih leitungah a kisam penpen in tawntung nuntakna le midangte in hotkhiatna a ngah ding uh kisam hi,” cih simloh, Dwayne in leitung nate thupi-sa nawn lo hi.\nDwayne in a neih ngei loh Lai Siangtho sim le thunget hong kipan hi. Tua bangin a om a kipan Dwayne nunzia tampi kikhel hi. Pasian upna, muanna hong nei semsem hi. Tawl khat khit ciangin a nasep khawl ding hong khensat hi. Bang hang hiam cihleh a nasepna-ah Sabbath ni tawlnga thei lo hi. Nasep a kipat zawh kum 4 bang cingkhin hi. Dwayne in ama tunga makaite kiangah Saturday ni nasem lo-in, Sunday ni nasem dingin ngen hi. Ahi zongin makaite in phal lo hi. A mai kik ciangin Dwayne in Sabbath ni nasep kuan lo-in Sunday ni-in nasem dingin hongkuan takteh, makaite in deih lo hi. Ama tung a makaite in Saturday ni nasep a kuan loh maap nuam lo uh hi. Ahi zongin Dwayne in khialhna bang mah nei lo ahihlam mu uh hi. Dwayne in Topa’ deihna bang ci-in a vai khempeuh ap hi. Thungenin Pasian in Phillipine ah nasem ding a awi leh, lampi honsak dingin lamen hi.\nA Thunget Ngah\nMakaipa in Dwayne sam a, nasepna panin khawlsak dingin pulaak hi. Dwayne in lamdangsa vat hi. Ahi zongin Pasian tungah lungdamko hi. Philippine zuanin zinkhia pah vingveng hi. Phillipine a tun zawh a sawt lo-in mi khat huhna banah, ama sumkholteng tawh helicopter khat vakhak hi. “ Pasian in ka kitangsapna khempeuh hong pia hi,” ci-in Dwayne in pulaak hi.\nTu-in Dwayne in kum 39 pha-ta hi. A zi, Wendy zong nurse missionary khat hi-in, Phillipine Adventist Medical Aviation ah makai hi. Phillippine gam sung mun tuamtuamah zin kawikawi-in a nihun Pasian nasemin om uh hi.\n“Phillipine ka tun zawh kum 10 cingkhin hi. Kha sial-in ka kitangsapna khempeuh uh Pasian in hong sik hi,” ci-in Dwayne in pulaak hi. Galkap sung pan khawlin Pasian na a sepna-ah, Dwayne in nuntak nuamsa hi. Rom. 8: 28 sung a mah bangin Pasian a muang, a it mite aa dingin Pasian in na khempeuh in a hoihin piangsak hi” cih siksanin, Pasian’ kamciamte upna tawh muang uh hi.\nPhillipine gamah 1905 kumin Australia panin SDA laibu zuak R. A. Caldwell hong tungin, tua a kipan pawlpi nasep kipan hi. 1915 kum ciangin Phillippine tualsuak mi Pasian nasem hong om uh hi. 1916 kum in tui kiphum mi 104 pha a, member 116 tawh pawlpi masa pen kiphut hi. Kum 100 khit, tu-in Phillippine gamah SDA member 1052377 val om hi. Pawlpi 4789 le company 1994 om hi. Union Conference 3 pha uh hi.


url: =Zombie City: Play For Free at kizi1000.org\nIn this Zombie City, try to survive so long you can and kill so many zombie you can before they eat your brain. Zombie City is a terrific game which you can play for free in in kizi1000.org. With Zombie City game, we supply many cool Kizi 1000 games to play at no cost.\nKizi 37, Kizi 52, Kizi 103, Kizi 134, Kizi 300, Kizi 404, Kizi 1223, Kizi 2014, Kizi 12346, Kizi 30000,


url: =SBS Radio Hakha Chin Program ah asem Salai Biak Za Lian tawh Zomi Media holimna :: ZOMI DAILY\nSBS Radio Hakha Chin Program ah asem Salai Biak Za Lian tawh Zomi Media holimna\nposted on 11 July 2018 at 7:30 pm Lomkholna: Australia, News, Zomi\nDotna: Na min leh , pian na khua leh tu lai tak na teen na leh nasep?\nDawnna: Kei ka min pen Salai Biak Za Lian hi in, Ka pian na pen Thanthlang Khua pan piang ing. Tulai tak pen Western Melbourne ah om ing. Ka na sep pen SBS Radio Hakha Chin Programe ah excutive producer sem ing.\nDotna : Sang kah na te nong gen thei dia?\nDawnna: Bachelor of Art ( Criminal Justice), Master of Social Science leh Tu lai tak PhD ka sin lai tak hi.\nDotna: Australia na tun zawh kum bang zah pha ta?\nDawnna: Australia ka tun zawh kum 13 pha hi.\nDotna: SBS Radio ah Hakha Chin Program na ngah theih na thu nog gen thei dia? Tua khit ciang Bang thu teng gen khia nai vua?\nDawnna: SBS pan Cencus sim in, Pau a thak te kan khia den uh aa, tua a kan khiat na ah 2016 Cencus pan in Hakha Chin pau pen hong mu khia in hong teel khia uh hi. Ko le ko ka han ciam zong hi lo in SBS ii muh khiat na pan a ngah thei hi zaw ung. Gen khiat thu te pen Australia gam sung ah thu le la theih ding ki lawm thu te gen khia ung. Hakha Chin mi sung pan mi min thang te interview na zong bawl zel ung.\nDotna : Hakha Chin program pen mi bang zah in ngai ding cih na um hia?\nDawnna: Tua lian pen research ki bawl zo nai lo in, a hi zong 2016 Cencus pan muh khiat na ah, Hakha Chin Pau a tel leh a pau thei pen mimal 5000 kiim pha ci.\nDotna: Hih Hakha Chin Program ii tup na nong gen thei dia?\nDawnna: Australia gam ah Chin minam te pen Mang pau ki thei kiim lo a hih man in, theih huai thu te Hakha Chin pau tawh gen khia ding leh, Khang thang te in Minam pau a manggilh loh na ding cih tup na pi pen hi.\nDotna: Community pan in panpih na a om hia?\nDawnna : Om mah hi, biak inn tuamtuam te ah thuzaksak na ki nei in, sbs apps te down load ding ki gen kawikawi uh aa, facebook pan in zong hih Hakha Chin radio Program pen ki zasak kawikawi uh hi.\nDotna: Hih SBS Radio Hakha Chin program ah mi bang zah in sem nai vua?\nDawnna: Kei bek hing.\nDotna: Nang bek na hih ciang hak sat na a om hia? Sum leh paai e, Community pan hong support maw a hih kei leh SBS pan kha sum hong pia a hia?\nDawnna : Hak Sat na bel ki pat cil in om mah hi a hi zong tentan kah khit ciang bel hong nuam zaw deuh hi. Sum leh paai tawh ki sai Kumpi fund tawh SBS pan kha sum hong piak a hihi.\nDotna: Australia gam sung ah Community te pen Chin min tawh ki bawl na pi in, hih SBS Radio Hakha Chin Program ah bang hang Hakha Chin cih min bang hang zangh sese nai vua? Hih Radio line pen Hakha Chin te bek aa ding aa hia? A hih kei leh a dang Chin minam tuamtuam te zong huam nai vua?\nDawnna: Hih dot na pen lung lut huai mahmah hi. Hih SBS Radio ah Hakha Chin min pen bang hang zang ka hi uh hiam cih leh theih sa mah bang in Chin State ah Myo 9 om in, Pau ki bang lo hihang! Tua a hih man in Chin cih pen bang Chin cih om lai a hih man in A ki tel sinsen ding in Hakha Chin cih min a pua sak hi ung. Chin State sung ah Common Language nei zo nai lo kii hih man in Hakha cih min a pua sak hi ung. Hakha Language tawh a ki bawl a hih man in, Hakha pau a thei, a pau thei te bek mah bulphuh pen ung.\nVideo: SBS Radio Hakha Chin Program ah , aa sem a hi Salai Biak Za Lian Tawh Zomi Media pan Holim na Zolai tawh\nDotna: Hih Program pen bang ni teng leh bang hun teng ki ngai thei a hia?\nDawnna: Kal sim Ni 4 ni ni tak nai 4 pan ki ngai thei hi.\nDotna: Hih program pen Podcast tawh hi phot maw a hih kei leh Radio Line tawh ki ngah a hia?\nDawnna: Podcast tawh bek hi phot in, a sawt lo in Radio line tawh ki ngah ding cih lam en ung.\nDotna: Hih Program pen Australia gam sung bek pan ki ngai thei maw a hih kei leh Gam tuamtuam pan leh kawlgam pan in zong ki ngai thei a hia?\nDawnna : Internet om peuh leh ut na na pan ki ngai thei hi.\nHun nong piak lungdam. Topathupha #Zomimedia (Melbourne Australia)\nPrevious: US kumpi in Myanmar pen Visa Sanction sungah koihta\nNext: Mihing leh mawtaw\nMalaysia ah Bomb kitam, mi 1 si, adang mi 12 liam\nUNHCR leh Community makai te kimukhawm (UN Meeting)\nZomite’ Heipi ~ Lai Siangtho Tangthu


url: =ZAM Thupuak :: 20 Jan 18 (Lahwahkah Officer te hong paikikding) :: ZOMI DAILY\nposted on 19 January 2019 at 5:35 pm Lomkholna: Malaysia, News, ZAM, Zomi\nDHS (LAHWAHKAH) OFFICER TE JANUARY KHA BEI AH HONGPAI KIK TA DING\nRSC/OPE man khin sa te USA gamah paitheih dingleh paitheih loh ding khentat na hongpia USCIS officer te January kha bei ah nasep nasia takin hong kipan kik ta ding uhhi. February kha sung tengin (buaina tuamtuam omlo) pongman tak in a UN vai a kizom to te sam pha diak ding a, March kha leh April kha sungin Fraud Case sung pan a kisam kik te hong zom to ding uh hi. A beisa hun te ah DHS te a kizom in kha 3 bang sem suak ngei khollo uh himah leh Pipe Line sung a lut sa te vai a manlang thei pen in sep ding ngelna aneihna uh tawh kizui in kha 3 sungbang a kizom in hong sem to suak ding ahihi.\nPipeline sungaa om khinsa peuhmah ih UN maban te Zumlam pan amanlang theipen in ong zoptoh sakding gelna nei uh ahih man’in ih phone te hoihtak kiging sa in omciat ni. Phone no. na laih khak leh amanlang in ZAM zum pan laikhak sak pah in.\nZumlam pan hong ki hopih kei aleh ei lampan in zumah lai khak tawh hopih a ih zum vai ih dawp tangtang ding thupi mahmah a, ZAM zum pan in I mipih te ading kalsimin UN vai dawpna lai a lomlom in kikhiat toh sak den hi. Nidang zah in hun hoih nawnlo ahih manin I ngah khak interview te vai khat peuh tawh a ki pelh loh na dingin ei lam pan in kiging khol ciat ni.\nInterview na pai ma in a theisa te tawh kikum phot hamtang leng hoih pen hi.\nZAM – Zomi Zumpi pan’in Nang leh Zomi khempeuh ading UN vai leh vai-bangkim ah panpih theih zah mapang khawm dingin a kigingsa in omden hi.\nZOMI CUP 2019 GROUP KHEN NA KINEI\nKumsim in Zomi Nam Ni muakna in ih bawl den ahi Zomi Cup ading group khenna pen 14-01-2019 (Monday) ni nitak lam 2:00 in ZAM hall ah kinei thei hi. Zomi Cup 2019 ah Khua 16 pan Team 17 kipha hi. 2019 Zomi Cup kimawl na ding pen Padang Bola E RRI tualpi hi ding hi. Kimawl ding hun pen February 5-8 sung hi ding hi.\nAnlangh (Champion 2018) Kapteel (A) (1st Runner Up 2018) Vangteh (2nd Runner Up 2018) Tuipi\nMualnuam Tungzang Ngennung Heilei\nSelbung Ngente Voklaak Bukphil\nNgalbual Kapteel (B) Suangsang Lailo\nMalaysia a om Zomi ten kumsim a i bawl den i minam ni sawtloin hong tung ding hita hi. Abeisa kumte mah bang in tukum zong thupitak leh picing takin bawl theih na dingin 12 November 2018 in ZAM zumpi ah kimuh khop na kinei hi. 2019 zong nopcitak leh picingtak a i bawl zawh na’ng sum leh pai tampi hong kisamding a hih manin muanna leh lametna lianpi tawh Zomi Nam Ni Committee in anuai a bangin ma i pankhopding kong zawn uhhi. Zomi Nam Ni adingin sum leh paai tampi mah kisam a i pankhop ngeina bangmah in tutung zong\nKhua kipawlnate panin RM 200 leh biakna Pawlpitepan in RM 300 tawh mapang khawm dingin I kizawn hi.\n4. MLPP pawlpi RM300\n5. Lezang Khua Kipawlna RM100\n6. Malaysia Ngalzang Innkuan RM100\n7. Phunom Khua Kipawlna RM200\n8. Kansau Khua Kipawlna RM150\n9. Anlangh Khua Kipawlna RM200\n12. Tg Thang Kap Sing (Tongsial) RM20\n13. MZCC pawlpi RM30014. Tuimui Khua Kipawlna RM200\nA (13) VEINA ZOMI BUP CIALPI AH SAPNA\nSPEAKER REV.PAU KHAN KHAI\nMOTTO PASIAN IN NANG ‘HONG PHAWK\n(1Sam. 1:19, Luke 23:42, Sawltak 12:6-10)\nA NI 4, 5 & 6. FEB. 2019 ( Mon – wed )\nA HUN 5:00PM – 10:00PM\nA MUN KUCHAI LAMA ( FGA )\nTheihsakna: Hih Cialpi hun sungin Pawlpi tuamtuam pan leh aveng veng pan Bus ciah le kuan alem thei pen dingin kivai hawm ding hi. Bus Contact: Pa Dal Lam 018-3161792 Sia Hang Tuang 016-2823180\n*Ih Cialpi bawlna mun FGA Hall nuai ah nek ding An lei tui lei theih dingin kizuak ding hi.\n*Ih Cialpi Bawlna FGA Huangsung huangpua ah Security dingin Rela te leh Police te kikoih ding ahih manin om dan tat dan siama pilvang takin ih om kim ciat nadingin zong aki zasak leh na ki gen sawn cian un.\nNgennung Khuami Naulak beh Cin Lian Thang in IPR zato pan-in TB natna tawh 18-01-2019 (Friday) ni-in hong nusia a, 19-01-2019 ni-in Sungai Buloh han ah kivui ding hi. ZSM member khat ahihna tawh kizui in a vai puak teng ZSM in a kivan hi. A dah akap khempeuh tawh a kibangin ZAM/ZSM pan dahpihna I pulak khia hi.\nTELNA (1) LEH (2) TAWH KISAI\nTelna khat leh (2) tawh kisai in 2019 a kipan Telna (2) a tel khempeuh pen bangmah interview nailo in October, November 2019 ciang dong bang laidal pia to in tua nung siah ah interview maban te zom to pan ding uh hi. Telna (1) atel te pen angeina mah bangin tukum bei dong card pia to suak ding hi. A zenzen in Telna (1) leh (2) tawh kisai in na khel kik nop a leh ni (30) sungin lunghianglo takin UN zum ah paito kik in va khek in. A beisa ah Telna (1) a tel sa te (2) a kikhel saklo om a, ahi zongin 2019 a kipan kikhelsak ta dinghi.\nMalaysia gam sungah a hun zui in khuahun luanzia te lungngai kawm-in ih om ih khawl dan te kidawm ciat ni. A diakdiak in tulaitakin Malaysia gamsungah buai cipcipna te hangin vai nawngkai tawh ih kituak khak loh dingin kidawm ciatni. Tua ban ah Ih omna Malaysia gam sungah ih pelh theih loh kimat kihenna nisim mah in om den den ahihmanin kidawm ciatni. Hih bangkimat kihen nate ah ei mimal mahmah ih kidawp loh leh ih gamtatna a val\nlua te hangin a kiman zong kitam mah mah den hi. Tua ahih manin omdan khawldan leh vak dan ih siam ding ih kizasak phapha hi. Tua dan in mat leh hen khat na tuak ciangin na muan khat hoihtakin ko pah inla midang tampi contact kawi kawi kei zaw in. Na card tawi tunga min pen na khua makaite, pawlpi siate ahih kei leh na lawmit te theisak hamtangin. Mi pawlkhatin a card tunga min pen a tuam pi khat in pia thei zelzel uh a, tua dan mite ih kan nop ciangin muh ham mahmah thei hi. Ahih theih leh ih min taktak mah tawh ih card te bawl hamtang zaw leng kimat kihenna te ah ih kikandan, ih kizondan hong lem tuam mahmah hi. Zuu leh sa nakhamkhit ciangin zong vak khia sese nawnloin inn ah tawldam takin om sawm zaw hamtangin. Ih tuakma in kidal kholh hoih zaw hi.\nZAM zum ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puan dum, Zodial(Silk), Puanlaisan, Zokhi, Tanghciin, Khephi -au, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi.\nTUKAL SUNG THONG LAM BUAIPIH\n1. Lien Muan Piang Selayang Mahkahmah ah kibuai pih hi.\n2. Thang Kap Mang Sungai Buloh thong ah kikanpih\n3. Pau Za Khai (Suangpi) 18-01-2019 ni Lenggeng camp pan kawlgam lam ciah thei. Ama ciah na ding a kisam sum pen ZBCM pawlpi te hong piak khiat sum pan kizang ahihi.\n4. Kap Tuan Pau (Suangpi) Lenggeng Camp pan 18-01-2019 ni-in kawlgam ciah thei hi.\n5. Thang Suan Muan (Tuithang) PJ mahkahmah ah kibuai pih\n6. Kham Do Tuang (Tuithang) Semenyih camp pan 16-01-2019 ni in kawlgam ciah thei ta hi.\n7. Khual Pu (Pyinkhungyi) KLIA camp pan CI kia khin, meltheih tanau a om leh hong zasak un.\n8. Kam Deih Suan (Singzung) KLIA camp kawlgam ciah ding interview phi khin. A mel theih I om leh hong zasak un.\nKIMAT KIHEN NA TUAK LEH : Zomi te sungah kimat kihenna na tuak zenzen leh hih phone no. te ah na hopih pah in. Nang a dingin a kiging sa in om den ding uh hi. Sia Tuang Pu : 016 254 4093 Sia Go Mang : 018 202 1216\n1. Thang Sian Pau (Pimpih) HKL\n2. Khup Sian Mung (Vangteh) HKL\n3. Tha Suan (Sawbua) Ampang Hospital\n4. Khai Tan Thuam (Saizang) Kelena Jaya Clinic\n5. Khai Sawm Mang (Kapteel) HKL\n6. Pau En Kham (Haupi) Sungai Buloh Zato\nZato lam tawh kisai in vai khat peuh na neih leh Contact :Sia Mungpi 018 3122 957\nZAM zum leh nasepna te adingin mapan khopna hong piate tungah lungdamna lianpi kong pulak khia uhhi. Zomite itna veina taktawh ih zumpi adingin hibangin mapang khawmin nong dinpihnate hang mah uh tawh tuni ciangdong a kikalsuan toto zo a hihi. Mailam ah zong apiakhiazo semsem dingin TOPA’N thupha hong pia tahen MZCC pawlpi RM500\nPrevious: Zakhai te’ lamdanna ~ Pu Thangboi\nNext: Australia gamah thuthak tuamtuam te\nZYA Weekly News :: 23 January 2015\nKong Kawciik ~ Sia Francis Kham


url: =Lola Top in Red | BAUKJEN US\nHome / Sale / Sale Tops & Tees / Lola Top\nhttps://www.baukjen.com/us/baukjen-sale/tops-sale/lola-top-poppy-red.htm TP40105-PRE-10 Lola Top https://d23x084dcxncv3.cloudfront.net/isabellaoliver/product/458e255c.TP40105-PRE-12_1.jpg/530x725.fit.TP40105-PRE-12_1.jpg 52.00 USD 95.00 OutOfStock Sale/Sale Tops & Tees Sale Stylish Lola Top in [colour]. Discover the latest Baukjen women's clothing collection today for effortless everyday style for the modern woman. TP40105 5 10 https://d16wp86s16nsnf.cloudfront.net/isabellaoliver/product/516109e4.TP40105-PRE-12_3.jpg/530x725.fit.TP40105-PRE-12_3.jpg


url: =June 4 | Lamet Hetloh Kutna ~ MUC\nJune 4 | Lamet Hetloh Kutna\nAdmin 4:31:00 PM Articles, MISSION NEWS\nAgen pa: Esmeralda Joao, 27\nKa pa pen Khristian pawlpi khat ii pawlpimi hia, ka nu pen Angola gam ii khuapi thupipen ahi Luanda khuapiaa a dang pawlpi khat ah pawlpimi khat ahi hi. Ka neulai-in, Sunday ni ka pa tawh ama’ pawlpi ah ka kikhawm uha, a Sunday nikik ciangin ka nu’ pawlpi ah ka nu tawh ka kikhawm uh hi. Ahizongin, kum 18 ka phaak ciangin tua pawlpi nihte ah ka kikhawm 4nawnkei hi. Ka nu’ pawlpi ah awkim lasate lakah ka kihel nawnloh baanah ka pa’ pawlpi ah khangnote’ Pasian’ nasepna ah zong ka kihel nawnkei hi. “Banghangin biakinn ah kikhawm nawnlo nahi hiam” ci-in ka nu in hong dot ciangin, “Nuam asa kei hi” ci-in ka dawngkik hi.\n“Tua ahihleh, nuam nasakna pawlpi khat zong mai ve. Topa Pasian’ tungah hun hoih hun pha khat pia limhlimh sin aw” ci-in ka nu’n hong gen hi. Ahizongin, ke’n leitung thu bek lawpin ka neita hi.\nKa unu in kiteen ding kamciam a piak ciangin kiteenpih dinga zuthawl a pia a pasal tawh a kiteen ma-un Seventh-day Adventist pawlpi pan Pastorpa tawh thu kikupkhopna nei uh hi. A kiteen khit uh ciangin Adventist pawlpi biakinn ah kikhop ding khensat uh hi. K unu in Lai Siangtho munte leh thugennate hong khakkhak ta hi. Tua khitciangin a piang ngeilo thute damdamin hong piang toto hi. Ka lawmte khatin Topa Pasian’ kiangah ka lungim ka aap ding hong hanthawn hi. Tua kaalsung mahin adang ka lawmte khat in, “Hih leitung hoih lo hi. Topa Pasian’ kiangah ki-pumaap in”, ci-in Topa Pasian aadingin ka nuntaak ding hong thuum ngaungau hi. Topa Pasian in Amah a zahtaak pasal hoih hong piak nadingin ama’n thu hong ngetsak sawnsawn hi. Ama’ thungetna a thu in ka lungsim hong sukha mahmah hi.\nA sawt loin, ka unu’n zong, “Topa Pasian in naakpitakin nang hong taai hi ci-in ngaihsun ing. Ke’n ka naunu hong taai kei leng, nang mawhna sisan ka hong ngen ding Topa Pasian in ci hi ven” hong ci sawnsawn hi.\nKa unu in Ezekeiel 3:18-19 sungpan, “Migilo khat pen si ding hi, ci-in kong gen ciangin amah kikheelin a nuntak theih nadingin thu na hilhkholh keileh, tua mi pen mawhnei mahin si dinga, ahizongin, ama’ sihna thu ahihleh nang kong ngawh ding hi” ci-in hong sim ngiat hi.\nAhihhangin, hanciamin, paulap ka zonga, “I nu pawlpi ah ka kikhawm mah ve leh” ci-in ka gen hi. “Ahizongin ka naunu in tua pawlpi ah nuam salo hilo na hiam? Adventist pawlpi biakinn khat peuhpeuh ah kikhawm pongpong dih ve. Amau hun hoih nun pha khat pia sin aw” ci-in ka unu in in hong genpha hi.\nMai kaal Sabbath ni ciangin Adventist pawlpi biakinn khat ah kikhop ding kamciam ka pia hi. Ahizongin, na sem dingin hong kisam ahihmanin ka kikhawm thei kei hi. Sabbath ni 3 vei a kizomin na ka sem hi. Ka unu in kikhop vai hong dot ciangin nasep tamluat manin ka kikhop theihlohna ka gen hi. “Nasep pawlkhat pen Topa Pasian’ kiangpan thupha ngahna hilo ahi maw. Ka nau in bangmahaa kimanglo nate aadingin nasep hanciam na hi. Nasep nusia-in Topa Pasian masak limhlimh ding nahi maw” ci-in ka unu in hong gen nguutnguut hi.\nKa cih nading ka thei nawnkei hi. Ka teel man hi loin, ka ci a nat manin nasep ka khawlta hi. Siikhaan aa Siavuanpa pen kum 4 sung ka siavuan ahihmanin kei hong thei mahmah hi. Siavuan leh cina kikaal kizopna hoihtak ka nei uh hi. Ahizongin, tutungin, ama’n ka natna hong veel kawmkawmin, ka khut hong leenin, kiteeng dingin hong kun hi. Tua ma-in, ama’n kei hong ngaih lam hong gen ngeilo mahbangin ke’n zong amah cikmahin ka pasal dingin ka ngaihsun ngeikei hi. Ahizongin, ama’n hong kut ciangin kei zong ama’ zi hih ding ka thukimta a, “Sia aw, nang tawh kiteeng nuam mah ing” ka cih leh amah zong hong nui hiuhiau hi.\n“Kei pen Seventh-day Adventist pawlpimi khat kahi hi. Ka zi zong Adventist pawlpimi khat hi leh ut mahmah ing” ci-in ama’n hong gen hi. Kei zong nuihsan hiuhiau kawmin, “Lem in cia” ka cikik hi. A beisa nipi kaal tawmno sungin thu lamdang tuamtuam hong piang hi. Ka it mahmah ka lawmte nih leh ka unu in Topa Pasian’ kiangah ka lungsim bup ka aap ding hong hanthawn uh hi. Ka lawmte khat in Pasian a zahtaak pasal hoih ka ngah nading thu hong ngetsak in, ka unu in Adventist pawlpi khat ah kikhop ding hong thuum ngiat hi. Tu-in, Adventist pawlpimi siavuan khat tawh ka kiteenga, Adventist pawlpimi khat ka suah ding ama’n hong kun hi. Topa Pasian in hong sapna ka langpan thei nawnkei hi. Tui kiphuum dingin Lai Siangtho thu ka sin saan hi.\nTuni-in, kei pen Adventist pawlpimi khat ka hi taktak ta hi. Siavuanpa in kiteen ding hong kut manin Adventist pawlpimi khat kahi kei hi. Ka unu in hong hanthot manin Adventist pawlpimi khat ka hikei hi. Pawlpi nuam kasak manin zong Adventist pawlpimi khat kahi tuankei hi. Ama’ Thupiakte a zui ding leh Topa Zeisu upna ah a lawp mi siangthote tawh a kipawlkhawm dingin Topa Pasian in a hong sap manin Adventist pawlpimi khat kahi hi. Ka lungsim khempeuh Topa’ aa ahi hi. Tu quarter Sabbath 13na sumpi pawlkhat pen Esmeralda teenna Angola gam, Luanda khuapi ah Seventh-day Adventist pawlpi saang khat lamna ah kizang ding hi. Phaltak aa nong piak uh sumpi hangin lungdam mahmah ung.


url: =Na tembaw khul in! ~ Mungpi Khupson :: ZOMI DAILY\nposted on 16 July 2016 at 12:32 am Lomkholna: Article, Biakna, MungpiKhupson\n“Jesuh in ama kiangah, ‘Bawng lokhawhna lenkawmin a nunglam a en mi pen Pasian’ Ukna tawh kituaklo hi,’ ci-in a dawng hi.” – Luka 9:62\nAD 1500 pawlin Mexico gamah Aztecs minam na om uh hi. Hau mahmah uh ahih manin Europe minamten sim sawmin tam veipi kuan uh a, ahi zongin lawhcing ngeilo uh hi. Tua leh 1519 kumin Spanish galhang Hernando Cortez in tembaw 11 tawh galkap 500 tonpihin sim ding hong kipan hi. Galkap tampite’ nungkikna mun Yucatan piau a tun uh ciangin Cortez in a galkapte kiangah bang thu pia hiam cih leh, “Tembaw teng khul un” cih hi geu hi!\nA nungzuite laka khat in, “I tembaw teng khul leng bang tawh ciah kik ding I hiam” a cih leh, Cortez in a ma’ sanga ngaihzaw in, “tembaw teng khul un…I ciah kik ding leh amau tembaw tawh I ciah kik ding hi!” ci hi. Tuateh a tembaw teng uh khul uh a, nungkik theih hi nawnlo cih tel mahmah kawmsa-in a galte’ omna lam manawh uh hi. Sih ding leh zawh ding kikal bek hi ta aih cianga, nakpitakin thasan uh a, a tawpna tak teh gualzawhna hong ngah uh hi! Tua ni a kipan Cortez’ kammal “Tembaw teng khul un” cih pen hong kilimzat mahmah a, gualzawhna dinga kihanthotna kammal hong suak hi.\nTua ni-in Cortez leh a pawlten a tembaw uh khullo hi leh nungkik kha ding uh a, a lungsim sung u’ah nungkik nading mun om hi cih thei le uh tuacipi’n a galte uh lim do khollo ding uh hi. A mau’ tembaw hi lo, kuama’ zawh zawhloh Aztec mite tembaw ngiat tawh gualzo-in a ciah kik theihna hang uh pen bang dang hi loin, a tembaw uh a khul ngam man uh ahi hi.\nTuni in nang leh kei ki-enpha kik hi. I lawhcin theihlohna hang bang hi a, I mainawt theih lohna hang bang hiam? Nungkikna ding mun hau lua I hi diam. I tembaw bang hiam kisittel dih ni, Cortez bangin I khul ngam taktak diam?\nSuahtakna ding leh Gualzawhna taktak ngahna dingin nung hei loh kisam pha mahmah hi. Lai Siangtho sungah a nung heikik Lot zi bang suak hiam, I theihsa hi. I Topa Zeisu mahmah in zong a nungzui mi hi dingin nunglam a en mi na deihlo bektham loin Pasian ukna tawh kituaklo hi na ci hi (Luka 9:59-62).\nCortez mah banga tembaw khul ding thu a pia ngam makai, Cortez’ nungzuite mah banga thumang taka a khul ngam nungzui Zomite lakah i kicin ciangin thupha ngah minam ciang bek hi nawnloin thupha saang miman I hi ta ding hi.\nPrevious: Malaysia Myanmar Embassy mai ah Rohingya te’n lungphona nei\nNext: Na muhna khat bek tawh thukhen kei in ~ Khaineu Hatlangh


url: =Tulaai Leitung Thuthang Tuamtuam Updates May 23,2016\nPosted by Thang Khawm Pauzomi at 1:24 PM No comments:\nTulaai Leitung Thuthang Tuamtuam Updates April 18, 2016\n· Abeisa ninih pan kipan Ethiopia gam leh South Sudan gamgi ah singnuai mite leh Ethiopia gaalkaap te nasiatak in kidona hang in Ethiopia mi 208 sita a, Singnuai mi 60 si in Singnuai mi ten Naupang meelmawl 100 mancip uhhi.VOA\n· Sengam leh akiim a gamneu te kituhtuhna South China na tuipi tung ah Sen te in Gaal vaanleeng April 18, 2016 ni in tusak ta uh,a angapngap kipan thei ci in pangta uhhi. US ten lah USS John C Stennis Gaal Tembaw pi kilehsak dede ta ohhoi! Hih USS John C Stennis tung ah Gaalkaap leh Tembaw nasem bekbek 6,500, Helicopter 90, Gaalvanleeng 75 tuang in Aman peen $4.5billion ci zen ei.BBC\n· Abeisa ni nih laai a Ecuador gam zinlin na hang in misi 413 phato in 2,500 liam uhhi. Inn le lo, Lampi kisia bekbek puahding in kipan ding hileng US Dollar a billion a sim abeiding in cizen uhhi. BBC\n· Iraq gam Bagdad khuapi avatung zal US Secretary of Defense Ash Carter in Iraq gaalkaap ten IS migilo te adona ah atha haat zawk theih nading ngimnatawh Gaalkaap 200, leh galvan pawlkhat, Helicopter cihte puakbehding ci in April 18, 2016 ni in taangkokhia hi.CNN\n· ISRAEL gam Jerusalem khuapi khuataw lam Hebron lampi kiang ah April 18, 2016 ni in Bus pi khat puakkham ek a, atung tuang mi 21 te liamna tawh zato lam kipuakpah a mi 2 ahihleh lam et beipianpian zahdong in gim uh ahihman in sikhading in kilam ci uhhi.BBC\n· Gengen taleeng gen bangle North Korea gam te in A (5) veina Nuclear thau tang lawtsinna asawtlo in bawlding in kigingkhol khin uhhi ci in South Korea te in April 18, 2016 ni in genkhia uhhi.Tutung a peen asin mawkmawk hilo in munkhat peuh asinkhial kineih in ongkap khading cih lauthawng mahmah uhhi. US Today\nPosted by Thang Khawm Pauzomi at 8:48 PM No comments:\nPosted by Thang Khawm Pauzomi at 1:41 PM No comments:\nPosted by Thang Khawm Pauzomi at 1:02 PM No comments:\nTulaai Leitung Thuthang Tuamtuam Updates May 23,20...


url: =Mi picing te nuntakzia ~ T. Sawm Lian :: ZOMI DAILY\nposted on 4 December 2016 at 3:00 am Lomkholna: Article, Sawmlian\nMi picingte pen kizahtakin, thupi kisa hi. Kum tampi pha napi, a kum tawh kituak het lo a nungta om a, naupang cik hi napi, a kum tawh kituak lo-a picing mahmah zong om hi. Tua a picing nuntakzia pen bang teng hi mawk ding hiam? Tampi lak panin tawmkhat en dih ni :\n1. Mi picing taktakte pen a heh mahmah uh hangin kidawk khia sak pahpah loin ki-ukzo uh a, kam nem takin thu gen thei veve uh hi. Kitheihsiamlohna leh haksatna a om hun ciangin thatang hat thu-in nate siasak pah gamgam lo a, buaina pen thu tawh zawh hamtang sawm hi.\n2. Mi picingte in midangte muang ngam uh a, ama sep theih ahih hangin midangte tungah sep ding ap siam hi. A lawhcin uh ciangin amau bek lawhcing loin, a seppih dangte khempeuh zong lawhcing uh hi.\n3. Mi picingte in a nasep khatpeuh pen, a lawhcin ma-in midangte in a gensiatsak hangin, a lawhcin hun ciang manpha ding hi cih a theihcian manin lungkia loin sem veve hi.\n4. Mi picingte in, midangte in a sep dikloh leh hoihloh a gen uh ciangin leh, a maanzaw a lah uh ciangin guallelhna in ngaihsun lo a, kiniamkhiatna tak tawh, “Sem khial kha mah ing” ci ngam a, amah a maan zawk leh zong, “Ka gengen sa ahi mah ve le” cici se lo hi.\n5. Mi picingte in thukhensatna hoih tak bawl thei uh a, tua a thukhensatna kip takin len hi. Mi picing lote in ahih leh, na sep ding a hoih tampi mu/thei uh a, ahih hangin sep ding pen theician lo uh ahih manin a hun manpha tak uh a mawkna in beisak zel hi.\n6. Mi picingte in a hun leh a mun tawh kituakin kampau leh gamtat kidawm siamin, zang siam uh hi. Nuih a kul hun ciang nui-in, sep a kul hun ciang sem uh a, a hun le mun, a masa leh a nunung ding khensiam uh hi.\n7. Mi picingte pen a kibawlpha thei nawn lo nate hangin kilungkhamsak lo uh hi. A phattuamna om nawn lote hanga lunggimna leh midang mawhsakna pen hai huai sa uh hi.\n8. Mi picingte in bawlphat, bawl lem, leh bul kipat thak a kisap ciangin hangsan takin ma pang ngam hi.\n9. Mi picingte in nasep bul a kipat vanglak leh a tawp dongin muanhuai takin sep ut uh hi.\n10. Mi picingte in amau pumpi leh kha adinga hoih lo tuamtuamte’ sila suak lo dingin hanciam uh a, tuate hong nai ciangin zong taisan ngam uh hi.\n11. Mi picingte pen makaih leh uk den kul loin, ama thu-in a sep dingte sem ngitnget a, makai leh a uk omlohna hanga lawhsapna pen ama nasepna munah om ngei lo hi.\n12. Mi picingte in sum tampi a ip sung uah a puak uh hangin, a zat nading zongzong lo uh a, a kisam om lopi-in mawk zat ngei lo uh hi. A deih uh hi loin, a kisap bek uh lei uh hi.\n13. Mi picingte pen zakta thei lo hi loin, zakta lo thei uh hi. A sep ngei nailoh ahihna hang leltak tawh mite lametna pen lawhsam sak ngei lo hi.\n14. Mi picingte in mai lam saupi ngaihsunkhol siam uh a, tomcik sung nopsakna hanga lawhsap sangin, ama adinga hoihzaw leh a lawhcin nadingin tua nopsakna pen pelh phot ngam hi.\n15. Mi picingte pen midangte adingin muanhuai uh hi. Ciampel ngei loin, mite in zong ‘mi muanhuai’ ciin thei uh hi. Ama tunga mite lametna bang pen lawhcinsak sawm hamtang hi.\n16. Mi picingte in kidemna munah a hat uh leh a lang lamate lungsim na sak dingin lungdam lo uh a, a leh uh leh zong a hat lamte lungdampih siam hi.\n17. Mi picingte in makai sep khawng ut pongmawk lo uh a, makai a seploh ciang tua kipawlna nuaksan/taisan tuan lo uh hi.\n18. Mi picingte in makai a sep uh ciang deihsak luat leh pampaih luat nei lo a, zong kilangkhia sak lua se lo uh hi.\n19. Mi picingte pen mite in a phat hangin tahlawp henhan tuan lo uh a, a gensiat hangin zong thanem pah tuan lo uh hi.\n20. Mi picingte in hun haksa-ah haksatna a thuakpihte makaih thei uh a, buaigawp loin haksat hun ciangin zong pilvang takin thukhensatna bawl thei uh hi.\nLeitung bei maloh ‘thupi hi’ ci-a kigen den ding picinna neih sawmin, i hih theih khomkhomin mainawt ni. T. Sawm Lian (Daihna Cabin)\nPrevious: Christian Hymn te’ tangthu: Kei Nangawn Hong It Hi\nNext: Taiwan President in Trump ahopih manin China ah thangpai ~ TK Lian


url: =Bangzata A Pha Lawm Jesu | Siyin Hymns & Praise Songs\nBangzata A Pha Lawm Jesu\nIh mawna le Ih heena teng,\nHong dawntu Jesu ih Lawm;\nPathian kungah ih sapna teng,\nNget theina hunpha a om.\nThin nopna tamvei ih tan a,\nThuak ngawltu bul ih thuak hi;\nIh Ko ngawl hang bekma hi.\nZe-et vawtsiatna ih thuak ziam?\nThin ngimna khatpo om maw?\nBangma hun thin kiam ngeingawl in,\nTopa kungah ko in awng.\nHeena thuakpui nuam Jesu bang,\nIh muzo tuam lawmpha dang;\nIh thaneamna hong hesiat hi,\nTopa tungah ko in awng\nThin ngimna vanngit bang lei in,\nZawngkhal in na thaneam maw?\nManpha Hunpa ih bel hi a,\nAma tung ah ko in awng.\nNgual’n hong zawnsak hong nusiat ciang,\nPai in Jesu tung ko in;\nA ma’n hong leen hongdal tu a,\nThin nopna hong piatu hi.\nSizang Labu – 307\nHi la taw kisai taangthu\nJoseph M. Scriven (1819-1896) sia Irish minam hi aa, a it mama a lawmnu taw kiteang tu a kithoai laitak kum (25) pha hi. Mopoai thetma nikhat kisap ni in a it mama a lawmnu, upmawk ngawl tuitaa in thi hi. A thin a lung kitamtham in thuak haksa sa mama ahikom, a khua atui nusia in tuipi ngaal Canada ngamah khantawntung om tu-in zuan hi. Canada ngamah saang sya seam aa, a saangpatang khat ii meakheak Eliza Roche taw hong ki-it aa, kiteang tu in hong kipan laleao hi. Ahihang, amasa lai a bangma mopoai ni thetma a lawmnu niina ciina aa, hong thi laleao hi.\nKhangmoi mama lai aa, nii vei sitset a it mama a lamwnute in thisan aa, lungtam tamtham hikale, ama in Pathian mangil ngawl aa, Pathian ii henepna zong hi. Eliza Roche ii nusiat tawmvei zawk ciang Plymouth Brethren pawlpi taw kizom in Baptist thuhil sya hong suak hi. A thi dong innkuanpui tu zong nawn ngawl aa, a neisa a sum, a puan le a thangui a thatang theampo mihing cimawte huna taw Topa Jesu ii itna lakin nungta hi.\nA lawmnu niina Eliza Roche taw kiteang tu a vaihawm saan laitak, tuipi ngaal khat Ireland a pianna khuaah a nungta lai a it mama a Nu kungpan laithak khat nga aa “ Ka ta awng, dam ngawl het thong ka hiciang, na mopoai hong theng zo ngawl thong tu khi hi, hong maisak tan” ci hi. Tua laithak a nga ciang Joseph M Scriven in a it a Nu lai thukkik hi. Tua lai thak sungah lai-ngual (ka-bya) hoi mama khat at in a Nu tha pia hi. Ama na tua a lai-ngual (kabya) ii thulu sia, “What a friend we have in Jesus” ci in pia hi.\nJoseph Scriven khansuang\nKum (30) bang zawk nikhat Joseph Scriven a ciina in lupna sungah toitang in a om laitak a lawmte khat a ve tu haw hi. A bosa kum (30) hunlai Joshep Scriven ii a Nu tha piak natu a at, lai-ngual (kabya) sia a sabuai tungah a mu ciang hoi sa mama aa tha ngacip hi. Tuazawk Khua ngeingawl a la-ngual sia “Hymns and Other Verses” ci labu sungah kikhen in hong suak hi. Tawm vei zawk ciang lathiam mama khat ahi, Charles C. Converse (1834-1918) na la-aw phuak aa, tu ni dong ih sasak, “What a friend we have in Jesus” hong piang ahi hi.\n1896 sung Joseph Scriven hong thi ciang, a khuapuite in a teanna khua sung munkhatah, khansuang phusak aa, tu ni dong Canada ngam, Ontario sung Port Hope khuaah tua khansuang kimu thei lai hi. Tua khansuang tungah “What a friend we have in Jesus” (Bangzata a pha lawm Jesu) la a kikhen sitset hi.\nThis entry was posted on February 10, 2012, in Thu ngetna. Bookmark the permalink.\tLeave a comment\n← Pathian Vang Letna Hong Langh\nHong Kalvol Heak In →


url: =PPT - Festivals PowerPoint Presentation - ID:330375\n<iframe src="https://www.slideserve.com/embed/330375" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nPowerPoint Slideshow about 'Festivals' - leann\nChapter 2 Traditional Rural Life of Hong Kong -. iii life in rural hong kong. (5) traditional customs. life in rural hong kong. keep many traditional chinese customs celebrate many chinese festivals throughout the year. life in rural hong


url: =China nupi khatin sangnaupangno 14 temta tawh dawtliamgawp :: ZOMI DAILY\nposted on 26 October 2018 at 7:58 pm Lomkholna: China, News, Sawltak, World\nChina, Sichuan Province sungah nupi khatin Kindergarten (Mukyu) sangnaupang 14 tak temta tawh dawtliamgawp cih AFP pan kiza hi. Tuni Friday ni in China’s Southwestern Sichuan Province sungah thupiang hi ci’n Sen kumpi thuneite’nzong genkhia uhhi.\nTuabangin sangnaupangno te temta tawh adawtgawp nupinu pen kum 39 aphakhin khat ahihi. Anhuanbuk sungah akizang Kitchen Knife temta khattawh sangnaupangno te abanban in adawtgawp cimawk hi.\nTua sangnaupangno tepen zingsang Morning Exercise bawlin laisinna Classroom apualam ah apusuakkhia uh hi a, amankhit uhciangin Classroom sungah alutkiksawm laitak un nupinu in temta tawh abanban in adawtgawp hi ci’n Chongqing City aom Banan District Public Security Bureau te’n Social Media tungtawn in genkhia uhhi.\nTuabangin naupangno 14 tak akidawtliam ciangin sileh naaitawh kidim zihziah in, pawlkhat pen amai aliamgawp tawh, apuan sisan tawh akidiahcip tawh hehpihhuaithei mahmah uhhi.\nVideo: Images and video footage posted by local media online show children in blood-soaked clothes, some with knife wounds on their face. After police rushed to the scene, children were evacuated for medical treatment. The woman who carried out the attack is currently in police custody and an investigation is ongoing.\nAsawtlo in Police te aphual ah tungpah uh a, tua sangnaupangno aliamte pen zatui zaha akibawlding in amanlang in ki hemkhiapah hi. Tua temta tawh adawtgawp nupinu zong kimansuakpah in, banghang in hihbangin gamta cihte kumpi thunei te’n thudotna leh thusitna neihding in kemsuakpah uhhi.\nChinna kumpi thunei te genna ah hih tuahsiatna apianhun pen zingsanglam 9:30am hunpawl ci uhhi. China gamsung ah sangnaupang te ngimbawl in temta tawh ki phengdawtgawpna pen nidangin omngei khollo himahleh tunai ciangin buaina hongtam tektek hi.\nMore: Pasal khatin sangnaupang 7 temtawh dawtlum, adangzong mi 19 liamgawp\nTukum April khasung inzong kum 28 aphakhin pasal khatin Middle School khatah sangnaupang 9 tak temtawh dawtlum hi. Amah asangkahlai in kisimmawh mahmah ahih manin, tuateng thuaklah in amah agol ciangin aneulai in akisimmawhna sanginn ah sangkah sangnaupang te aciah uhciang in lamkal ah pangin temtawh ana dawtgawp cimawk hi. Sawltak #zomidaily\nPrevious: Meiteigun la ~ Lengtong Pauno\nNext: Aituam pilna kisam ~ Tdkhen\nSuangzang AG biakinnpi kaatna vai thunget pihni


url: =Theory Bianata Top in Black | REVOLVE\nUnfavorite Theory Bianata Top in Black in Black\nShare Bianata Top in Black on Facebook (opens in a new window)\nShare Bianata Top in Black on Twitter (opens in a new window)\nShare Bianata Top in Black on Pinterest (opens in a new window)\nShare Bianata Top in Black on Google (opens in a new window)\nRevolve Style No. THEO-WS640\nManufacturer Style No. E0424518\nBianata Top in Black


url: =Bang hangin SDA te in Oct 22, I844 in Siangtho bel mun ah Zeisu lutsak phing ihiam?. ~ MUC\nBang hangin SDA te in Oct 22, I844 in Siangtho bel mun ah Zeisu lutsak phing ihiam?.\nAdmin 3:33:00 PM Articles, Kamsang Nu Laigelh, Khangno Kahlei, Religion Articles\nDo Thang ii Thudot, Vantung Sangtho Bel mun-ah First Century AD, pek-in, Topa Jesu tung khin cih, Sia Kang Lo Leh Sia Khaipu te in tampi dawn khin-a, Sia Khaipu(Orlando) dawnna Daniel 8:14, sung siksan-in, na hilhcian khin ahih manin, hih dotna tawh kipawl theihuai thubulpi honkhat i khin hi.\nKamsiam bel hi’n cin, hun bel kingah khol hetlo hita leh a thei nuam leh a theician nailo te’ aadingin, theih tuamna dingin kei zongh, a nuai a bangin kong beplap hi. Thubu sunga thu tampite tangtak-in, aki gen lo tam simsim-a, zon beh telkheh siksan beh etkaak (reseach-exegesis-textualization-contextualization) cihte om mah-a, tuate tawh zongh aki thei khin zo nailo tam veve lai hi. A gentehnain, Thubu sungah Noah in kum 120 tembaw lam hi, cih tangtak-in, aki at loh hangin, amah leh a innkuanpihte in tembaw kum 120 sung mah Tuicin tun ma-in, na lam cih i gen tek hi. Hihthu zongh pen Piancil 6:3, sunga,\n“Tua ciangin Topa in, "Mihingte sungah ka Kha om paisuak nawnlo ding hi. Bang hang hiam cih leh mihingte a mawh hi khinta a, kum za leh kum sawmnih sung kisikna ding hun kipia lai bek ding hi," cihna kiman hi kha ding hi. Piancil 7:6 ah, Tuicin tun ciangin Noah kum 600 aphak gen-a, Piancil 9:28-29, ah tuicin tun khit Noah kum 350 nungta lai-in, kum 950 aphak ciangin si cih i mu hi. SDA Bible Dictionary, laimai, 800 na ah zong, (He was about 480 years of age when God announced the coming flood to him), Pasian in Noah tembaw lam dingin a sawl-in, amah kum 480 bang pha ding hi, na ci hi. Hih Laibu in zongh, Piancil 6:3 leh 7:6 munte mah na siksan bek hi. Jesu Siangtho Bel Mun-a alut leh siampina asep pen Hebru 6-10, sungah i mu thei mah hi. The Reformer Martin Luther in, “The Bible and the Bible itselft is the best interpretator” acih mah bangin Thubu mah siksan theih zah siksan-in, Thubu a mun dang sungah zongh biakbuk thu om hitaleh Hebru sung pan kikum ni.\nPaul in Hebru Laikhak sunga Biakbuk leh Siampi nasep a gen pen Leitung a Biakbuk pen vantunga a om sa tawh kibangin akilam Heb. 8:5, sungah gen-a, leitung siampi nasep zia tawh a kibat lohna, atel gen zaw ahihi. Jesu khat vei bek sih kul a, Leitung biakbuk a, siangtho mun a, nisim gan tawh biakna leh Siangtho Bel mun a, kum khat khat vei biak piakna aki piakna(hih gan tawh biakpiakna te Ama sih ding limcing ahihna) ah a gan hing mahmah leh a siampi lian pen amah ahihna ong thei sak nuam ahihi. Singlamteh tungah a sih khit ciangin gual zo iin vantung ah kah to a, Siampi nasep(Palai-Mawhsutna) hong sep sak cih lam-et huai leh kisikkikna hun om lai thu hun gen ahihi. Vantunga Pasian taklam pan Siangtho Mun ah Siangtho bel Mun ah tua kum iin lut phei cihte Paul gennop hi tadih lo hi. Siangtho bel Mun a, a lut kum Thubu sungah tangtak-a aki at ih mu kei mah ding hi.\n1) Paul in, alaikhakte tungah Jesu in Khat Vei Si iin Gupkhiatna apicin sakna thu a gen hi phot hi. Heb. 9:12, “ Siangtho Pen Mun-ah a tawntungin a kimang dingin khatvei bek Khrih a va lut ciangin biakpiakna dingin keel sisan leh bawngno sisante va keng loin ama sisan va keng a, eite-a' dingin tawntung hotkhiatna a hong ngahsak hi.” Leitung biakbuk nasep bangin ganhing si zang nawn lo leh nisim leh kum khat khat vei biakpiakna bawl kul lo na ci hi. Jesu khat vei hong sihna in Gupna ngah nading kicing a ci ahihi. Heb.10:10, “Pasian' deihna bangin Jesuh Khrih gamta a, a tawntungin a kimang paisuak dingin\nama pumpi biakna-in khatvei a kipiakna hangin eite khempeuh i mawhna panin a siang ihi hi.”\n2) Gupkhiatna tanh khin ahih manin a zawh teh Vantungah Pa Kiangah ki pulak hi. Singlamteh tunga, Gutapa khat tawh vantung kah pah loin(Luka 23:43, John 20:17), nungzuipite tawh ni 40 kikhawl-in Lungdamna thu ahilh khit teh vantung kah to pan hi.(Sawltak 1:3). Heb.9:24, “ Tua ahih manin a lim ahi mihingte' bawl Siangtho Mun sungah Jesuh pailo a, vantung mahmahah va pai-in Pasian' omna-ah eite' tangin tu-in amah a va kilaak ahi hi.” Satan a kipan kuamah in Jesu’ Tatkhiatna khaktan zo loin Pasian omna vantung ah akah to mah ahihi. Heb. 10:12 “Ahi zongin Khrih in mawhna hangin khatvei a piakkhit ciangin a tawntunga dingin kimang ahih manin Pasian' taklamah tu hithiat a,” Heb. 10:13, “Pasian in ama khenuai-ah a galte khempeuh a koihsakna ding hun ngakin a om hi.”\n3) Jesu in Sihna pan tho-in Siampi a sepn Mun\nKammal khat bek tawh Jesu siampi a sepna mun na gen loin siampina sem ahih thu hong gen hi zaw hi. Heb. 6:19, I lungsim a hong kipsak dingin tu-a bang lametna a nei ihi hi. Tua i lametna kician mahmah a, vantung biakinn siangtho tawngnung sung ciangdong tung khinta hi. Manglai ah, entereth into that within the veil; (KJV), enters the Presence behind the veil, (NKJV), enters the inner sanctuary behind the curtain,(NIVUK). Siampina a Sepna Mun. Vangtung biakbuk siangtho tawngnung-Puandal sung-Puandal nung lam Pasian Omna-Puandal nung lam biakbuk sung nung zaw.\na- Jesu vantung-a a omna Munte ngaihsun dih ni.\nNambat 2, - vantung mahmah Pasian omna, Pasian' taklamah tu hithiat a,\nNambat 3, - Vangtung biakbuk siangtho tawngnung-Puandal sung-Puandal nung lam Pasian Omna-Puandal nung lam biakbuk sung nung zaw.\nb- Cik kum-in, Koi Mun ah lut cihte ih Thei Zo Diam?\nVantung Pasian Omna, Pasian’ Taklam Pan, Siangtho Bel Mun ahi zongin Siangtho Mun hitaleh bang kum, bang hun-a pai phei maw? pai to maw? pai suk maw? i thei zo diam?\n4) Paul in hong theihsak nop bulpi pen Jesu sihna pan athawhkik khit ciangin, thu ummite thanemna khat peuhpeuh hangin puuk khakna a neih leh mawhphelhna a pia dingin Jesu a tawngtung siampi lian iin, hehpihna kong kikhak masiah hong kipia beh cih thu ahihi. Heb. 6: 20, “Tua lai munah eite' tangin Jesuh na ma tun' khinta a, siampi Melkhizedek gui zui-in a om tawntung ding siampi lianpen a suak hi.’’ Mihing’ ta kuamah in mawhsut loin Jesu bek in hong sut sak ding ahihi. Heb. 7:24, “ Ahi zongin Jesuh nungta tawntung ahih manin midang tungah a nasep ki-ap nawnloin amahmah in siampi nasep sem paisuak hi.” Heb.8:1-2, “Tu-in i gennop thu pen hih bang ahi hi: Vantungah Pasian' tokhom taklamah a tu tua bang Siampi Lianpen khat a nei ihi hi. Amah in, mite' bawl a hilo, Topa mahmah in a bawl a taktak puanbuk ahi a Siangtho Pen mun sungah siampi lianpen nasep a sem ahi hi.” Hih mun ah i theih sa thu ah Lungdamna Thu a thei nailo khat in, mawhneimi ahihna ki thei iin, Jesu Honpa in sangin a up ciangin, upna tawh Gupna angah ahihi. Eph. 2:8. Jesu khat vei a sihna tawh gupna ngah i hihi. Hih gupna hong piaksa hi-a, san-a up ding thu ahihi. Hehpihna hangin upna tawh gupna kingah hi-a, mawhna va sutsut zongh a kul lo ahihi. Thu um sa khat in upna aneih nawn kei leh gupna amah leh amah aki nolh ahihi. A kisikkik takpi leh a thuum mawhna amai sak dingin Jesu in, tu mahmah in Siampi, Palai mihing leh Pasian kikal ah a sem ahihi. 1 Timothy 2:5. Hih thu hangin Investigative Judgement( Maleep Thukhenna) SDA te in Laisiangtho siksan iin anei ahihi. 1Peter 4:17, “Tu-in thukhen kipat hunding hong tungta-in Pasian' mi eite tungah hong kipan ahih leh Pasian kiang panin hong pai Lungdamna Thu a umlo mite-a' dingin bangzahin lungkhamhuai ding ahi hiam?”\nNa Up takpi leh na up loh kisik takpi leh kisik loh mawhmaisakna ngah leh ngah loh Nasep Ciaptehna Laibu sungah kiciamteh ahihi. Mal. 3:16. Tuhun pen thu ummite aadingin hunpha hi zaw hi. A hangin ki thanem tek ahihi. Gupna ngah lote’ thukhen hun ding pen mi siangtho te in kum tul vantungah maan sung ahihi.(1Kaw. 6:1, SDA Sandan ahihi.)\nOctober 22, 1844, kum iin Jesu Siangtho Mun pan Siangtho Bel Mun ah alut loh zongh kuan thei tuan hiam? Laisiangtho mun mat ding zongh bang om tuan hiam? A tunga ka gensa mah bangin Jesu van kah-a, Pasian taklam ah tu ci-a, Siangtho Mun ah om cihte mu khin zaw ih hih manin, October 22, 1844, ni-in, Siangtho Bel Mun ah lut cih Hiram Edson in amuh san huai hipah hi. Sia Khaipu at sa, Daniel 8:14, genkholhna hun abei kum ban kum a bei, bang akhiatna hiam cih SDA te sim loh in khia thei lo hi. A tel zo nailo te in, Kidona Lianpi sunga Sanctuary, Investigative judgement cih te ut ta kei leh uh cin na sim teeiteei leh uh cin, Kha in ong tel sak ding hi. Dr Desmond Ford zong hih thute sang zo lo mah hi. Pasian nasepna a tangzai zaw iin sem cih zongh i za tuan kei hi.\nTulai IT hun ah, nuntakna laibu, nasep ciaptehna laibu cih te kisam nawn ding maw?, File neuno khat sung nangawn ah lai, lim, vedio tampi ta cih te, Jesu siampi lian na sep hun hi-a, gamthak aki phut teh biakinn kong aki hon teh natna sihna lungdam kohna ah pawlsung buaina ah ISIS, Ukrain buaina ah siampi nasep sem kitaaklah lo ding maw? Pasian tawh tu khawm tentan den maw? Siangtho Bel Mun ah alut Phalbi, Khuakhal hun maw, zingsang maw? zankim laitak maw? Maleep thukhen Hun(Investigative Judgement) thu ummi te’ aadingin om takpi, kipuakna hun, kisikkikna hun om cih lung dam huai hi. Um peuh leng bang thu kikhen khen kul nawn ding? Um peuh den lo a, ih ki tuiphum khitteh nungak khawng tangval khawng ih phaan lai ve leh. A phaan ta ding iin. Sabbath zongh ih siangtho sak zo den hia? Mi ih thah vava ngam loh hangin hazatna, elna, huatna, muhdahna tuate milim biakna mah tawh kibang ci.(Kalawte 3:5). Upna anei khinsa gupna akitelciante in a tung a te tawh ih kipelh zo den hia? nang leh nangmah ki dong in. Topa’ Kap Do dotna telsiam dingin hong siam tahen!\nHong it - Sia Khen Go.\nArticles Kamsang Nu Laigelh Khangno Kahlei Religion Articles


url: =Zomi Nam Khandal Thubulte - Zomi Community Network - Your Network\nZomi Nam Khandal Thubulte\nPosted by Taang Sianpu on February 19, 2011 at 1:00am\nZomi namte’ khantoh na ding ong dal thu leh la a gui, a khil, thubul pawl khat a om hi. Tuate hang in Zomi nam sung ah ikhantoh nading zah in ki khangto lo a, I zat siam loh man in minam dangte leh gamdangte bang in I khantoh na ding hongdal thu gui pawl khat a omhi. Zomi nam bup I khan toh theih nading in, I khantohlohna bang hi a, bang hang hiam cih I theih kul hi. Tuate I theih khiat ma teng in khantohna lampi kimu lo ding a, I thanemnate pan in kipuahna om theilo ding hi. I minam khantoh na ding ong dal thei thubulte in:-\nI. BIAKNA ZATSIAMLOHNA\nA. Biakna bulphuh luatna\nZomi sung biakna tuamtuam a om I theihsa hi a, kham zawh loh zah dong in, hong ki behlap toto leh hong ki behlap toto thei lai maitak ahi hi. Pawl khat in Pawlpi lungsim uangtuang sak lua in, amau upna ahilo, amau sandan tawh aki tuaklo, amau pawlpi lo peuhmah gensia pah lian, thusimlo in simmawh bawl thei hi. Tua pen I minam bup hong thanem sak leh hong tha kiamsak thei thubul khat ahi hi.\nB. Biakna bulphuhloh luatna (Pasian’ thu thudonloh luatna)\nZomi sung ah pawl khat leuleu in Pawlpi thusimlo lua leuleu in, Pasian’ thu kinlo ahih man in biakna sung ah kihelna om lo hi. Biakna sung ah kihelna om kei leh minam nasepna tampi tak ki mazanglo tuam ahih lam ki thei khin lo hi.\nPasian’ nasemte thusimlo, gensia thapai, biakna kipawlna tuamtuam, pawlpi khempeuh gensia in nitum ki om thei hi. Zomi it ingh aci khat in Pasian’ thu a zui zo khin kei zong in, Pasian’ a bulphuhlo, ama theihna bek leh ama siamna bek a muang minam makai khat peuh pen gualzo ngeilo ding a, saupi tungzolo ding ban ah Zomi bup I mailam khantohna ding ah saupi ong kalsuan pih zolo ding hi.\nII. KHUA LEH TUAI KONGBIANG KANTAN ZAWHLOHNA\nKhua kipawlna lungsim sung ah sal taanna\nZomi sung ah khua leh tui neilo ki omlo hi. Ahih tei sam hang in khua lungsim I ukcipna kongbiang kantan zolo mi tampi tak ki om thei hi. Khua min, khua kipawlna cih ciang bek tawh buai cip in, koimah pi phu zolo in, minam lungsim kicing nei zolo ki om thei hi.\nPawl khat leuleu khangluite in “inn gua hahlo a, gamgua hah” acih dan khat in tua paunak bang tangtawh, siksan in nei liang hi. A tatak in Zomi nasepna leh Zomi sung ah Inngua I cih pen kua te hi a, a om mah ahi hiam. A om ahih leh zong tuate kuate cihnopna hiam cih khencian theih ding kisam mahmah hi. Khanglui I pu leh pate’ hun lai in ahih leh khuakhat ciang pen amau leitung zahkhat in kicing mahmah khinta hi. Tuhun ciang in tuabang ngaihsutna pen kizang thei khin nonlo hi. Khua leh tui bulphuh nop luatna lungsim tungtawn in, khualui, khua tak, omna khua, nu’ khua, pate’ khua cih bang in buaina nengneng zo ki om zeuhzeuh thei ta hi. A khengval lua in bulphuh luatna in kilemna leh ki lomkhopna ong nawngkai sak thei hi.\nKhua leh tui thusimlohna leh thudon lohluatna\nPawl khat leuleu in khua leh tui kinlolua in sep leh bawl theih ding thu tampi om mah ta leh panpih lo, thudonlo in, lunghihmawh pih ding in zong tuat lo hi. “Kei ka khua ah om hi nawn keng, kei lampi ding hi nawn kei…” cih tawh khua leh tui puah sawm vetloh idng in khensatna sa a nei leh, a thudon vetlo zong ki om leuleu a, tua zong I Zogam khantoh na ding in hong dal pi khat mah ahi leuleu hi. Zomi khempeuh in I khua tek, I khua dong ciang lampi to leng, puah zo ciat in, zemzo ciat hi peuh le hang a vek in I gawm khop tak ciang in i Zogam bup a khangto ding ana hi gige zaw hi.\nIII. BEH LEH PHUNG CIANG BEK TAWH BUAI CIPNA\nBeh leh Phung vai ah uangtuang luatna\nZomi sung ah beh neilo, beh lo tawh mi ki pianglo hi. Phung ki om a, beh ki nei tek hi. Hi mah ta leh I minam bup I kitangsappi nate, thute sang in eima beh bek a khengval lua in thupi sak in a uangtuang sak thei ki om hi. Tuate in I Zomi namte khantoh na ding ong dal thei thubul khat ahi hi.\nBeh leh Phung thaangzat in, thusimlohna lungsim\nPawl khat leuleu in ama beh leh phung na tawm theilo zah dong ding in, thu kanlo, mel theih leh u nau kanlo in ama tumtak tawh nuamsa in ahih kei leh hamsatna thuak in gum thuak thei hi. Nop a sak leh zong kuamah phawk lo in, haksatna a thuak leh zong kuamah in a huh theih loh ding ciang zah dong in thu kanlo in, ama beh leh phung thusimlo thei hi. Pu leh pi, ni leh gang, tute leh tanu haitawi cih a kipan Zomi te ngeina hoih tuamtuamte leh, meltheih innkuan sung ki vaipuakzia, kizopnate thei nawnlo in, I ngeina hoihte tawh a kigamla khangthak Zomi tampi ki om ta hi. Beh leh phung thangzat in thusimlohna lungsim in sanggam u leh naute tawh ong ki gamla sak a, khialhna lianpi khat ahi hi.\nBeh leh phung icih pen Pasian ong piak, Pasian’ ong bawlsak aih hi. Eima deih loh man in aki pum phiat theih zong ahi kei a, I deih man in, a ki tuah kawikawi thei zong ihi kei hi (Zomi numeite simloh). Pawl khat leuleu in “midangte in behlungsim nei ong sa kha leh…” cih midangte’ gen ding peuh lauthawng lua zaw in a kisuang khinsa in om den ahih man in, ama beh leh phung a gensia thapai, a langpan, a langdo, a tot bawl gige den a om thei leuleu hi. Tua zong pen a uang leh a val lungsim kician neihte dan hilo ngeina khat ahi hi. Biakna lam ah makai pawlkhat zong tuadan in a lehlam in a paikhial ki om baih mahmah hi. Tua dang lungsimpicinglo neihna zong Zomi te khantohna a dal thu khat ahí kik leuleu hi. A khengval lua leh thudangte manghilh zah dong in, uangtuang sak ding hilo bek a, meltheih, u leh nau, sanggam pihte langpan ding, leh do ding hilo hi. Tua pen Zomi-te ngeina zong hilo a, Pasian’ deihna tawh zong kituak tuanlo hi. Pasian’ bawlsa leh Pasian’ piansak beh leh phung, minam leh gam a simmawh, a thudonlo, a thusimlote thupha ngah tuanlo a, tua ban ah Zomi-te khantohna ding ongdal bulpi khat mah ahí hi.\nIV. PARTY LUNGSIM I VUKCIPNA NUAI PAN PAIKHIA ZOLO\nParty Min deihluatna min ngah nopna pialkhang kantanzolo\nZomi sung ah pawl khatte in party, pawlpimin, kipawlna min cihdanin, ama party bek thupi sim in, midangte a thusim lo in amah bek mah man a kisa, dik akisa ki om thei hi. Minam sang in min leh za leh, thuneihna, party minte a it zaw gam leh nam it a a makai Zomi tampi tak kiom ta hi. Tuate in party min deih luatna leh, ama party min than ding uang tuang sak luatna tawh ama minam pih, a sanggam pih, party ki batpihlote na tawm a meltheih, unau ki khenlawh liang om thei hi. A tawpna ah si in, na leh zong aki donlo, aki khoilo zah dong in, mihing lungsim neihna pan pial khia in, a mipih, a sapih party ki batpihlo, ama party a thukimpihlote itna lungsim nei zo nawnlo thei hi. Party politics leh non-party, (unbiased, nonpartisan) khen siam lo uh in, zong tel lo uh hi. Pary min deihluatna lungsim leh duhhopna in amit uh tawsak in, thuman tatak muzo lo, thei zolo, kigen leh zong za theilo uh hi. Tua in Zomi-te khantoh na ding ong dal thubul lian khat ahi hi.\nParty/ kipawlkhopna lungsim neiloh luatna tawh dinmun kician neihlohna\nParty khat peuh ahi kei leh kipawl khop nopna lungsim I neih loh luat ciang, eibek tangtak in, ki vakvai thei hi. Party/ Kipawl khopna lungsim a neilo lua zaw leuleu te in mi khempeuh mudah in, party cih kammal ahih nak leh a sep leh a bawl thu hoih tampi om mah ta leh, thusimlo in, mukpik san cih zong ki om thei leuleu hi. Hih dan lungsim hong khansawt leh kipawlna khat peuh sung ah ki lomkhopna lah neilo, ki belpawlna lah omlo ahih man in dinmun kip a om theihlo ahih man in minam khangto leh minam picing hihna ding hun tampi tak kitan in zekai thei hi. Party vai ah min leh puam, thu paizia zatsiamlohna in, a sanggam party nei khat peuh langpan lua zaw leuleu ahih man in, ama meltheih, a mipih, a sapih party neite it zo nawnlo leuleu cih zong om thei hi. Zomi-te nambup khantoh na ding ong khaktan thubul khat mah ana hi veve hi.\nV. KI SUNGSIATNA LUNGSIM I UKCIPNA PAN SUAHTAK ZAWHLOHNA\nEi leh ei ki sungsiatna leh lungsim picin zawhlohna\nZomi sung diakdiak ah ki sungsiatna lungsim lian lua thei in (confidence) ki nei zolo thei hi. Nam neu lungsim in ong ukcip lua zaw ahih man in, sep khialhna i neih kei leng zong I mit hahdan leh, I gamtat luhek, I kampau zia in lak khia gige den hi. Gentehna:- (Zomi Nam Ni or Zomi National Day ding pen Zomi Nampi Ni) cih bang khong laih sawm mawkmawk. A tatak in Zomi pen nampi, namneu cih hilo in, Zomi hi ngiat lel hi. Nam “Neu” leh “Nampi” bang tawh teh cih om lai a, nampi cih theih na ding in Zomi pen leitungbup ah nam lianpen zong kihi tuanlo a, nam neu pen zong kihi tuanlo hi.\nTua ahih man in a pi, a no, a lai cih tawh eima ki suangtakna lungsim (insecurity) lah kullo a Zomi Nam Ni or Zomi National Day cih ding ahi hi. Tua bang ngaihsutna hong pianna pen lungsim picing nei zolo, ei leh ei kisuang in, mi bang kisa lo ihihna pan hong pai ahi hi. Zomi-te paunak khat ah “Kaunei ki sungsia…” acih mah bang in nam lian, minampi kisa lo lua zek a, mite ong et niamding lau thawng val lua (inferiority nei) ihih man in, mite in ong pimuh luat ding utna tawh Zomi Nampi Ni cih bang kammal a zang a om thei ahi hi. A tatak in Zomi ihihna pen a ki sungsia sa in ding hi peuhmah lo, a ki sungsia sa a om ding hilo a, minam lianpen ihihloh mah bang in, a neu pen zong hi tuanlo ihih man in I minam ni pen Zomi Nam Ni mah cih ding ahi hi. Hih pen gentehna khat bek hi a, kisuang lungsim neih kawmsa in I kampau, I laigelhte pen thu leh la a thei tatak te’ muh ding kilawm lo hi. Sep khialh leh bawl khialh akilang lua omlo napi in, tuadan kisuang luatna leh ki sungsiat luatna (insecurity and inferiority concept/ complex) in Zomi namte khantohna ong dal tan, ong thakiam sak leh ong zekai sak thei thubul ahi hi. Pawl khat leuleu in Founder, President cih te pen an duh sang in a duh zaw om thei leuleu hi. A phuan khia masa, a zang masa, a phuak tawm limlim cih min ngah nop luatna lungsim in zong lam ong pial baih sak mahmah thei leuleu hi. Tuadan lungsimte in Zomi nam I khantoh nading ong dal thubul ahi hi.\nIhihna sang a lianzaw in ong kimuh ding deih luatna\nLungsim ki picing khinlo leh, I muh thak, I tuah thak vive hi zaw pian ahih man in ngaihsutna thak kician ki nei khin lothei hi. Tua mah bang in min deih luatna leh mite’ ong pimuh luatna ding utna, lunggulh luatna tawh, eima hihna, eima siamna leh eima pilna ahi zah ciang khat sang a khengval zawk pek in min I deih a, I sepna leh I bawl na khat peuh i ki lat sak nop luat ciang lam kikhial baih in, ki paikhial baih mahmah hi. Tua in picinna lam ong manawh pih lozaw in, kiatna, paikhialhna leh a khengval/ a uang (extremism) lam hong tun zaw hi. Lai Siangtho sung ah Lucifer in zong “kei” cih lungsim a neihna lianlua ahih man in, ventungmi hihna pan, leitung ah khiatsukna ngah ahi hi. Ihihna sang a sangzaw lua, a lian zaw lua in I ki pholak nop luat ciang lampialna tawh kizom pahpah hi. Min dieh luatna a kipan tuadan thute in I Zomi nam khantoh na ding ong dal thubul ahi hi.\nVI. GUALZAWHNA LEH GUALLEHNA PUAKSIAMLOHNA\nGualzawhna pen Guallehna tawh khupna\nZomi te i khanna niam in, tualniam hi ci leng ki khial lualo hi. Leivui pan in ong lamto Pasian hi a, pilna, siamna, gamdang mun tuamtuam ah leitungbup makaihna kipawlnate cing ah ki om ta hi. Minam khangto leh gam khangtote in amau gammi, minam sung ah a thuthei masasa, a pil, a siam masasa thu dot bawl in, kup bawl uh a, gam leh nam khantohna ding in hanciam uh hi. Tua tawh kituak in mipil, misiamte in a pillo, a theilote hawmthawh thei uh a, khat veivei ciang a simmawh bawl tawh a kibat khak hun zong lah om thei hi.\nHi mah ta leh tu laitak Zomi sung ah, Dr. ngah te, Ph.D sinna a neite, mipil, misiamte in a pillo, a siamlo mipite ong simmawh hilo zaw in, a bangmah theilo, a bang mah a neilo teng peuh in I mipilte thudot bawl ding cih genloh, gensia in, “tua Ph.D te ciangciang, Dr. te khong lel tak, Dr. ahih hang…” cih bang kampau ki za hiaihiai ta hi. Minam khantote in a minam sung ah mipil, misiam leh thutheite thu dot bawl in, a zahtak bawl hun laitak in, Zomi-te in I mipilte thudot bawl lo zaw in, gensia thapai in hazatna lungsim tawh lanpan bawl in, simmawh bawl zaw kik bilbel hi le hang kilawm hi. Hih pen Zomi-te khantohna ding ong dal thubul khat ahi hi.\nPilna thusimlo in, pilna neite ko leh, gensiat thuah in, I langpan a, I gen siat lai teng, pilna I thupha, pilna I manphatna ii gah I ne kha ngeikei ding hi. Hih pen Zomi a uangtak leh a khengval upna nei (extremist) pawl khat I kalsaun dan hi a, tua lungsim ong kizeel leh, minam bup ken sung ah kiat sang in lauhuai zaw hi. Tua bang in Dr. te gensiate, I minam sung mipil, misiamte thudot bawllo zaw in, a galbawl icihte pen Dr. genloh, master zong ahilo, bachelor kiciang na tawm zong a ngahlo ki tam zaw hi. Mi thumu tatakte’ paunak bang hi leh “khapi en kawm in, khapi a gal naknak thapai uitalpi” tawh kibang ahi hi. Tua bang in a uangtat, deidanna lungsim a nei minam it-te in I minam hong makaih phial leh zong saupi ong tun pih zolo ding uh a, namdang, gamdangmite lak ah maizum huai lel ding in, koi mah kitung zolo ding hi. Tua ahih man in Pasian’ thupha hong piak I mipil, I misiam, I minam sung ah thumu masate thu dot bawl in, amau makaihna zui siam leng I gam ong cidam in, Zomi sung ah ki-itna ong khang ding a, pilna thudon leh thupisim khangthak Zomi makai tampi ong ki behlap ding ban ah thu leh la hi ta leh, pila tawh I gam leh minam ki khangto ding hi. Pil kineihna leh ki theihsakna sawt kikhom lo a, thumuh takpina, pil takpina leh, theih takpina bek in I mina ong lamto ding ahi hi.\nPasian’ hong piak i minam sung ah tawm I neih hetlo I mipil, I misiam, I U Liante simmawh bawl zawsop lo in, pilna langpan, langbawl lo zaw in, thu dot bawl in, I it bawl ding kisam zaw a, I panpih, I lapsang, I pawl bawl ding kisam zaw hi. Pasian’ in I minam sung ah ong piak pilna leh siamnate pen simmawh bawl kha in, I nawl khin bawl khak leh, I minam Pasian’ ong piaksa thupha simmawh bawl ihih man in I Zomi nam khantohna a khaktan, a dal thu ong hi ding hi. I gualzawhna leh I thupha pen guallehna tawh I ki nelhsiah sak loh ding thupi ding hi.\nGualzawhna tungtawn pan in lampial in, paikhialhna\nPawl khat leuleu cihteihna, gualzawhna leh Pasian laptohna a ngah ciang in ama pianna khua leh tui, ama minam leh ama kipat masakna dinmun luite manghilh in, midangte a simmawh bawl leh a thudonlo om thei hi. Pasian’ piak pilna leh siamnate pen mipi’ phattuamna ding leh ama nuntakna ding in zang siamlo in, ki phatsakna leh, ki tuambawlnopna lungsim tawh kidim in lampi sikkhialh baih mahmah theih hi.\nZomi nam bup i khantoh theih nading in ong dal thubulte i theih ban ah a kisapna munte ah akisam bang in behlap, puah in, khiam in kalsuan leng Zomi vontawite in Kawlgam, Vaigam leh Zogam bek hilo leitungbup a mizatam lai ah vabang pil in, hong paal lun ding hi.\nDisciple Kap Sian (Taang Sianpu)\nDownload in PDF here: Zomi Nam Khandal Thubulte.pdf\nComment by Sia Khampeek(Tongsan Pu) on February 19, 2011 at 12:25pm\nNa laigelh thupi le picingsa ing. Zomi sungah i kisap leh i kipuah ciat ding thute taktak hi sa ing.


url: =Vaimimciim ~ Hau Za Cin :: ZOMI DAILY\nposted on 11 March 2016 at 7:00 am Lomkholna: Article, Hauzacin\nKa lamet hetloh, ka upmawh zong hilo, ka takpi mah in Vaimimciim kham takin ka hawp kha hi. Hampha kisa ing. Ka hawp mun mahmah laiin bel cimtaak phialphial ing. Tuni in hampha kisakna hizaw ta hi.\nKa khanna ann ci leng ka khiallua kei ding hi. Bekan leh Vaimim buang pawh ka neu lai (ci dih ni, upate kammal kawm in) in lim nek kha bilbel ing. Vaimim leh Bekan zing leh nitaka nek denna pan Buhsih leh Aksa omna gam ciin Murlen a kidelh vengveng hi a, tuni in ka mangngilh hetloh dingin ka khanna ann ka mai ah hong kilui, hong kipuak hi cih ka phawk hi. Topa in hiciang hong tonpih hi tazen ka ci hi. Ebenezer!\nKa nu in zingsang sim bawngnawi suk a, ken a kuang ka tawisak hi. Ka suk khit uh ciangin bel khat tawh suangso in tua zawh ciang a dat teng (a tungah a phuan) tawh vaimimciim sawhcial (polh, tok, hel, mix) in tua tawh zingann a kine khin hiziau a, sanginn lam delh vingveng kul zel hi. Nitak khuamui peuh leh vaimimciim leh bawngnawi khing teng tawkkhom in sikkeu tawh kihawp diahdiah a, gilvun kikang pingpeng in kilum suk leuleu hi. Vaimimciim sungah Buhsih sangin tuisik tamzaw hiding hiven zingsang thawh ciang mang sungah tuibual mahmah kibang kha thei zel hi (tua hun in, hehe)!\nVaimim lo ah vaimim a gau ciangin thungpi khat tawh ki kuan a, thungpi dim kipua zo nailo ahih manin a gik khom khat tawh nute nung kizui ngaungau hi. Sangkhak ni ding kingaklah a, sangkhak ni ciang vaimimgau leh tangmai tawh ki ni tum den hi. Mother Tongue tawh sangkah lai khawng mah a nuam veve khat himawk e! Sau suut dah mai phot ni.\nMualsang dawnah teeng Zomi te in lo mah kho tangtang in nek ding kizong hitazen a, i tenna mun leh mual ah a hoihzaw buh sangin vaimim mah a kilim ciin penpen ahi hi. Rev. Khup Za Go in, “Ann” (food) i cih pen a khiatna limtak theih kul hi” na ci zel hi. Zomi te ann pen vaimim na hi mahmah tham a, ahih loh zawh a sawt nai hetlo khat hikha mai ding hi. Zomi te hun sawtpi sungmah i annpi (staple food) pen vaimim na hi mawk hi. Tua manin Vaimimciim nek khak nak leh Zomi hihna kiphawk ngaungau hi. Vaimimciim nek khak nak leh pianna, khanna, lawm leh gual mitkha ah kilang pahpah hi. Khualui kiphawk a, lawm luite kiphawk in, hunluite kiphawk hi. I hihna, i kipatna, i bulpi hong phawksak hi.\nLamet hetloh-a vaimimciim ka nek khak vat ciang Zomi ngeina ki itna leh kideihsakna ka phawk hi. “Khua lam pan kong puak hi” a cih semsem ciang hong deihsakna thuk kasa semsem hi. Khua lam pek pan mawtaw tuang, vanleng tuang khinsa ann lim kinekpih cih pen ki deihsakna leh itna thupi hi cih ka phawka, ka hamphatna hangin ka lungsim ah Topa ka phatphat hi.\nVaimimciim leh Beli pen ka nu hong huansak den ngei khat ahih manin ka mitkha ah video hong kilak naunau hi. Kei mahmah in zong nute pate lokuan kal, sangkah tawp ciang vaimim leh beli ka huan ngei zel, kimawl in paisan kha zel ka hih manin ka kimawl kaal in a tui na kangin na kaang gawp kha thei zel, nute pate hong tunma a tui tampi nih in meicih to semsem in so sak litlit kik man zel….. tua dan khawng mitkha movie ah hong suak naunau hi.\nLengtong Pauno in ‘Vaimimciim La’ phuak a, Zomi khempeuh in hilhcian kullo a theihsiampah la suak hi. Mi khempeuh sinlung tawh kinai ahih manin mite lungsim bun hi.\nNgeina ah natveh, sigal, pawisiim cih khawngah khutguak tawh a kipai utlo na hi gige hi. A tam a tawm thupilo in khutguaka pai ding na utlo uh himawk hi. Tua pen kiphawkna, ki itna, kideihsakna hi a, vang kipiakna, tha kipiakna, thupha puak ahi hi. A hoihlo pan a hoih lam manawh ding kideihsakna na hi gige hi. A sia pan a pha ah kalsuanna ding ahi hi. Mihing nuntakna ah bah hun om a, thanem hun om hi.\nLawp mahmah hun om a, thadah mahmah hun om hi. A bah a nguite thapiakna ding leh thadim kikna dingin deihsakna a kipuak, tha a kipia, a kitawsawn zel ahi hi. Tua bang ngeina hoih a nei Zomi nam ihi gige hi. A dahte tawh a dahkhawm, a nuite tawh a nuikhawm minam ihi hi. Tua tawh i kipelh pianpian leh i minam kalsuanna ah lam kipial ciauciauta cihna hiding hi.\nMakai khat in mipi lakah it tuam deihtuam i neih leh lamkhial kihi ta a, mipi in zong mimal khat peuh thuman in thumankei taleh i deih tinten leh bel lamkhial kihi kha ding hi. Zomi ngeina ah thudik leh thuman, itna leh deihsakna a kithupi bawl hi a, hazatna, engkona, huatna cih khawng a kideih vetlo, mipi zak dinga tangko cih bang zong a kizang ngei hilo hi. Vaimimciim hawp khawma zasan leh ci-al a liak khawm liailiai Zomi te ihi hi. Hau Za Cin\nPrevious: Kawlgam Vice President Kikipsak Khinta\nNext: Zomi leh Biakna ~ Pu Zokhai\nEU gamte’n Africa leh Middle East panin Refugee mi 50,000 laksawm\nThuthak tomkim ~ The Tedim Post (17 Aug)\nNa Rights na theihmah bangin\nTrump President dingin acin manin lungphona neihna piangkawikawi ~ Thang Khan Lian


url: =Daniel 12 | Siantongluan\nTua ciangin saihadial puan a silh vantung mi in, "Na mite a cing, a lian vantung mi Mikhael hong kilang ding hi. Tua ciangin leitungah mihing a pianzawha kipan a nasia penpen gimna hun hong tung ding hi. Tua hun a hong tun ciangin Pasian laibu sungah a min a kigelh na mite khempeuh kihonkhia ding hi.\nA sisa mi tampite in nuntakna a ngahkik ding uh hi. Pawlkhatte nungta tawntung ding uh a, pawlkhatte in a tawntung zumna leh minsiatna a ngah ding uh hi.\nA pilte ahih uh leh vantung khuavak tawh a taangkhawm ding uh hi. A pha-in gamtat ding mi tampi a hilhte pen aksi bangin a taang tawntung ding uh hi.\nTu-in Daniel aw, beina hun a tun mateng laibu khupcip in la, a tungah ciamtehna koih in. A kallakah mi tampite in bang thu piang hiam cih theitel nuamin a hanciam ding uh hi," a hong ci hi.\nTua ciangin keimah Daniel in gun pang tuaka ding mi nih ka mu hi.\nTua mite khat in puanpak silh a, gungal a gamlazaw deuhin a dingpa kiangah, "Hih na lamdangte a beina ding bang tanvei sawt ding ahi hiam?" ci-in a dong hi.\nPuanpak silhpa in a khutte gel vantung lamah lamto-in, Tawntung Pasian min tawh thuciamna a bawl hi. Amah in, "Kum thum leh alang hi ding hi. Pasian mite a kibawlsiatna a bei ciangin hih thute khempeuh hong piang ding hi," ci-in a gen ka za hi.\nA thugen za napi-in teltakin ka thei kei hi. Tua ahih ciangin, "Topa aw, bangci bangin beina hong piang ding ahi hiam," ci-in ka dong hi.\nAmah in, "Daniel aw, tu-in ciah in; bang hang hiam cih leh hih thute pen beina hun a tun mateng selcipin ipcip ding ahi hi.\nMi tampite kisiansuahin a hoih leh a hoihlo a kikhentel ding uh hi. Migilote in bangmah theitel theilo uh ahih manin a gilo semsem ding uh hi. Ahih hangin mipilte in theihtel theihna a nei ding uh hi.\nAmaute in nisim biakpiakna a khawlsak, a Lipkhaphuai na a hong pian ciangin ni tul khat zanih sawmkua sung a sawt ding hi.\nNi tul khat zathum sawmthumnga sung muanhuai takin a ngakzo kenkante in thupha a ngah ding uh hi.\nNang Daniel na hih leh a tawpdong muanhuai takin om in. Tua ciangin na si ding a, ahi zongin hun a bei ciangin thaman a sang dingin na hingkik ding hi," a hong ci hi.


url: =Do You Make These Mistakes in Lean Six Sigma? | Save time. Earn more.